«Ταχυδρόμος»- η εκπομπή προσφέρει βιβλία από τις εκδόσεις Ελληνικά γράμματα και Το ροδακιό.\n28:03:2008 - 15:03 EET\nΑπό τις εκδόσεις Ελληνικά γράμματα (www.ellinikagrammata.gr)\n1.«Μικρός Δακτύλιος, Νέες αθηναϊκές ιστορίες» του Κώστα Κατσουλάρη (φωτογραφίες Καμίλο Νόλλα)\nΟι νέες αθηναϊκές ιστορίες του καινούργιου βιβλίου του Κώστα Κατσουλάρη «Μικρός δακτύλιος» διέπονται από μια κεντρική ιδέα: η Αθήνα που γνωρίζαμε αλλάζει, μεταλλάσσεται από διογκωμένη επαρχιακή πόλη σε σύγχρονη μητρόπολη. Έχει πια ενηλικιωθεί μια καινούργια γενιά Αθηναίων – μια γενιά που έχει γεννηθεί, μεγαλώσει, ζήσει, ερωτευτεί σ’ αυτή την πόλη, την οποία παρά τα προβλήματά της τη θεωρεί δική της, την αγαπά με τον τρόπο της. Την ίδια στιγμή, ο πληθυσμός της πόλης διαφοροποιείται λόγω της υποδοχής διαφορετικής προέλευσης μεταναστών. Νέες συνειδήσεις, νέες περίπλοκες ταυτότητες πλάθονται, καινούργιες ιστορίες αναζητούν κάποιον να τις διηγηθεί. Οι ιστορίες του Κώστα Κατσουλάρη δεν μιλούν για όλα αυτά, αλλά είναι γέννημα – θρέμμα αυτής της ατμόσφαιρας, και διαδραματίζονται σε κοινό τόπο (περίπου στον… Μικρό Δακτύλιο) και χρόνο (περίπου… τώρα).\nΤι είδους ερωτήματα απασχολούν τους ήρωες των έντεκα αθηναϊκών ιστοριών του «Μικρού δακτυλίου»; Μπορεί η σημερινή Αθήνα να γεννήσει τις δικές της αλληγορίες; Παραμένει ο Λυκαβηττός το συμβολικό κέντρο της πόλης, ή μήπως η δράση έχει μεταφερθεί κάτω από την Ομόνοια; Τι ανατρεπτικό μπορεί άραγε να συμβεί μερικές δεκάδες μέτρα από το σπίτι του Σημίτη; Υπάρχει πραγματικά συνοικία ονόματι «Κολωνάκι»; Γιατί το φλουρί κερδίζει πάντα η γιαγιά την Πρωτοχρονιά; Ποιος είναι «η αύρα που συνέχει την πόλη»; Υπάρχει «ιδανικός θεατής»; Έχει σωσία ο Κωνσταντίνος Τζούμας;\nΤέτοια ερωτήματα βασανίζουν τους ήρωες των έντεκα ετούτων νέων αθηναϊκών ιστοριών, που ζουν κι αναπνέουν κάπου στον «μικρό δακτύλιο» της καθημερινότητας, συχνά όμως και κόντρα σε αυτήν. Ήρωες επινοημένοι που συναντούν αναγνωρίσιμα πρόσωπα της αθηναϊκής ζωής, με απρόβλεπτες καμιά φορά συνέπειες. Έντεκα σύγχρονες ιστορίες στις οποίες εναλλάσσονται διαφορετικά αφηγηματικά στιλ, από τον παντογνώστη αφηγητή μέχρι το δραματοποιημένο χρονογράφημα. Τέλος, ένα δωδέκατο διήγημα-έκπληξη.\nΟ Κώστας Κατσουλάρης γεννήθηκε το 1968 στην Άρτα. Μεγάλωσε και ζει στην Αθήνα, όπου και έχει εκδώσει μέχρι σήμερα τέσσερα βιβλία πεζογραφίας κι ένα θεατρικό έργο. Εργάζεται ως κριτικός λογοτεχνίας, δημοσιογράφος και μεταφραστής.\nΠερισσότερες πληροφορίες για τον συγγραφέα, στο www.katsoularis.gr\n2.«Του φιδιού το γάλα» του Γιάννη Ξανθούλη\nΤο νέο μυθιστόρημα του Γιάννη Ξανθούλη μιλά για την ιστορία μιας παλιάς αθηναϊκής οικογένειας από τη δεκαετία του ’60 έως τις μέρες μας, μέσα από την αφήγηση του διευθυντή ενός μικρού εκδοτικού οίκου ο οποίος έρχεται αντιμέτωπος με το παρελθόν, αλλά και το πεπρωμένο του, όταν στο γραφείο του φτάνει ένα χειρόγραφο με τον τίτλο «Του φιδιού το γάλα».\nΟ έκδοτης δίνει μάχη να περισώσει τη μνήμη του. Και κυρίως, το πιο τρομακτικό και καθοριστικό κομμάτι της ζωής του που διαισθάνεται ότι ξεθωριάζει. Τον τρομάζει η ιδέα να μεταβληθεί ο ίδιος σε ανάμνηση για τους άλλους.\n«Θέμα του βιβλίου είναι η μνήμη• η μνήμη που χάνεται, που αμβλύνεται – κι όχι απαραίτητα με το μοδάτο “εύσημο” της νόσου Αλτσχάιμερ», λέει ο συγγραφέας και εξηγεί: «Και δεν μιλώ για το βασικό άλλοθι της “επιλεκτικής” μνήμης, αλλά για δραστικά κομμάτια ζωής που συχνά τα βλέπουμε να ξεθωριάζουν μαζί με όλη την “ηχηρή μπάντα” και, κυρίως, την αισθηματική βαρύτητα. Κομμάτια που, από μόνα τους, μπορεί και να ‘ναι ό,τι πιο σπουδαίο μάς συνέβη».\n«Του φιδιού το γάλα», συνεχίζει ο Γιάννης Ξανθούλης, «θα το χαρακτήριζα μυθιστόρημα θρίλερ, με βασικό “σίριαλ-κίλερ” τα πληγωμένα μας αισθήματα, τα τραύματα της απόρριψης, αλλά και τη γοητεία της αυτοκαταστροφής, που ελλοχεύει μέσα μας, περιμένοντας την ανάλογη “καλή” στιγμή για να εκδηλωθεί. Οι ήρωές μου είναι μεθυσμένοι από την απαξία και την “ευτυχία του κοινότοπου”, κάτι που τους καθιστά ξεχωριστούς αλλά και ευάλωτους».\nΟ Γιάννης Ξανθούλης γεννήθηκε στην Αλεξανδρούπολη, στον Έβρο, το 1947, από γονείς πρόσφυγες της Ανατολικής Θράκης. Σπούδασε Δημοσιογραφία και Ενδυματολογία Θεάτρου. Έγραψε θέατρο, πεζογραφία, εικονογράφησε βιβλία για παιδιά, ενώ το 1982 ξεκίνησε να γράφει τα «Σαββατιάτικα» στην εφημερίδα «Ελευθεροτυπία». Από το 1989 κρατά συνεχώς στο ραδιόφωνο του SKY δύο σατιρικές εκπομπές. Βιβλία του έχουν μεταφραστεί σε πολλές γλώσσες.\nΖει στην Αθήνα και είναι μέλος της Εταιρείας Συγγραφέων και της ΕΣΗΕΑ.\n3.«Ο άτλας του Ουρανού» του Ντέϊβιντ Μίτσελ, μετάφραση: Άρτεμις Λόη\nΟ Άτλας του Ουρανού (2004) θεωρείται ήδη ένα από τα σημαντικότερα μυθιστορήματα του 21ου αιώνα. Ο λόγος: αξιοποιεί (και συνδυάζει) με εξαιρετικά πρωτότυπο τρόπο παραδοσιακές και μοντέρνες αφηγηματικές τεχνικές, έχει μια ευφάνταστη πλοκή (που δεν αφήνει τον αναγνώστη να πάρει ανάσα) και διεκπεραιώνει με απολαυστικό τρόπο σύγχρονα ζητήματα, όπως: την παρακμή του δυτικού πολιτισμού, τη δολοφονική αλαζονεία της αμερικανικής εξουσίας, την αγωνία για το μέλλον που ετοιμάζει η τεχνολογική ανάπτυξη.\nΟ Μίτσελ χαρτογραφεί έναν παράξενο κόσμο: από τη Νέα Ζηλανδία στα 1850 στην πολίχνη Ζέντελγκχεμ του Βελγίου στο μεσοπόλεμο, κι από εκεί στην Καλιφόρνια της εποχής του Ρίγκαν, κι από εκεί πάλι, στη ζωή ενός αξιοθρήνητου εκδότη στην Αγγλία των ημερών μας, ως τη Δυστοπία του μέλλοντος. Σ’ αυτό τον αλλόκοτο κόσμο που μπαινοβγαίνει στο Χρόνο με την ευκολία ενός αεροπορικού ταξιδιού, η ελευθερία κινδυνεύει, ο ανθρώπινος πολιτισμός κινδυνεύει, το μέλλον είναι απολύτως ασαφές. Ο Άτλας του Ουρανού είναι ο Άτλας του σημερινού κόσμου με τις όποιες προοπτικές του για το μέλλον...\nΤο βιβλίο διαιρείται σε ένδεκα μέρη. Οι χαρακτήρες και τα επεισόδια δε φαίνεται να σχετίζονται ιδιαίτερα μεταξύ τους. Παρά ταύτα, ο Μίτσελ επινοεί ιδιοφυείς (και γενικά μικρούς σε έκταση) συνδετικούς κρίκους ανάμεσα στο προηγούμενο και το επόμενο. Κατορθώνει να διαχωρίζει τις ιστορίες και να ξαναπιάνει την αφήγηση από εκεί που την άφησε με τρόπο αριστοτεχνικό.\nΚαθένας από τους κύριους χαρακτήρες αγωνίζεται, με μικρά και μεγάλα μέσα, ενάντια στους ιδιοτελείς κακοποιούς, κοινό γνώρισμα των οποίων είναι ότι θέτουν τα συμφέροντά τους υπεράνω όλων των άλλων και ασκούν έλεγχο στους πάντες. Κάθε κεντρικός χαρακτήρας του εκάστοτε μέρους μοχθεί για να αποσείσει κάποιου είδους έλεγχο. Και αυτοί δεν είναι τέλειοι. Σε ορισμένες περιπτώσεις και οι δικές τους πράξεις τίθενται εν αμφιβόλω (και ενδεχομένως επιλήψιμα), αλλά τα σφάλματά τους είναι σαφώς λιγότερα. Ουσιαστικά κάθε χαρακτήρας είναι ταυτόχρονα και ένας αφηγητής και το μυθιστόρημα είναι ένας παιάνας στη δύναμη της αφήγησης και της φαντασίας.\nΟ «Άτλας του Ουρανού» περιλήφθηκε στο βραχύ κατάλογο του Man Booker Prize για το 2004 και κέρδισε, τον ίδιο χρόνο, το βραβείο Βρετανικών Βιβλίων Λογοτεχνίας (British Book Award Literary Fiction Award) καθώς και το τηλεοπτικό βραβείο Richard & Judy του Βιβλίου της Χρονιάς (Richard & Judy Book of the Year).\nΓεννημένος στο Σάουθπορτ το 1969, ο Ντέιβιντ Μίτσελ μεγάλωσε στο Μάλβερν της επαρχίας Γουόρσεστερσάιρ, όπου και σπούδασε Αγγλική και Αμερικανική Λογοτεχνία. Στη συνέχεια έκανε μεταπτυχιακό στη Συγκριτική Λογοτεχνία στο Πανεπιστήμιο του Κεντ. Έζησε για ένα χρόνο στη Σικελία προτού μετακομίσει στη Χιροσίμα της Ιαπωνίας, όπου δίδαξε αγγλικά σε φοιτητές τεχνικών επαγγελμάτων, για να γυρίσει τελικά στην Αγγλία. Στο πρώτο του μυθιστόρημα, «Ghostwritten» (1999), εννέα αφηγητές σε εννέα σημεία του πλανήτη διηγούνται αλληλένδετες ιστορίες. Αυτό το μυθιστόρημα κέρδισε το Βραβείο Mail on Sunday/John Llewellyn Rhys και συγκατελέγη στις υποψηφιότητες για το Βραβείο Πρώτου Βιβλίου της Guardian. Το δεύτερό του μυθιστόρημα, «number9dream» (2001), συγκατελέγη στις υποψηφιότητες για το Βραβείο Φανταστικού Διηγήματος Man Booker 2002. Η υπόθεση εκτυλίσσεται στο σύγχρονο Τόκυο και αφηγείται την ιστορία της αναζήτησης από τον Έιγι Μιγιάκε του πατέρα του. Το 2003 ο Ντέιβιντ Μίτσελ συγκατελέγη από το περιοδικό Granta στους 20 «Καλύτερους Νέους Βρετανούς Μυθιστοριογράφους». Στο τρίτο του μυθιστόρημα, το «Cloud Atlas» (2004), ένας νεαρός κάτοικος νησιού στον Ειρηνικό γίνεται μάρτυρας της δύσης της επιστήμης και του πολιτισμού, ενώ ερευνώνται ιστορικά ζητήματα σε μία σειρά από φαινομενικά ασύνδετα αφηγήματα. Το «Cloud Atlas» συγκατελέγη στις υποψηφιότητες για το Βραβείο Φανταστικού Διηγήματος Man Booker 2004. Ο Ντέιβιντ Μίτσελ ζει στην Ιρλανδία. Το τελευταίο του μυθιστόρημα είναι το Black Swan Green (2006).\nΑπό τις εκδόσεις «Το ροδακιό»\n4.«Συνεχόμενοι λυγμοί» του ιερώνυμου Πολλάτου\nΠρόκειται για ιστορίες που (τι ειρωνεία!) μπορεί αν φαίνονται ψεύτικες επειδή είναι αληθινές. Οι περισσότερες εξελίσσονται σε συγκεκριμένο νησί όπου ο συγγραφέας έβλεπε ή άκουγε να περνούν από μπροστά του οι ακραίοι και συχνά αιμάτινοι χαρακτήρες των ανθρώπων. Τότε, ανύποπτος, έκλεβε τις ζωές τους που μετά από χρόνια έγιναν βασανιστικές για τον ίδιο. Το θέμα ήταν πως θα καταγράφονταν για να μην προδοθούν και να μοιάζουν σαν αληθινές. Η ευθύτητα ή, καλύτερα, η τιμιότητα αυτών των μορφών απαιτούσε ευθύτητα και τιμιότητα στη γραφή. Και για να γίνει αυτό έπρεπε να βρίσκεται κανείς από το μέρος της αθωότητας. Μπορεί σήμερα να μη μας εκπλήσσει σχεδόν τίποτε, ίσως όμως διαβάζοντας, ή, σωστότερα, ακούγοντας, τους Συνεχόμενους λυγμούς να ανακαλύψουμε κάτι που έχουμε χάσει – και δεν ξέρουμε τι ακριβώς.\nΈχοντας μάτι φωτογράφου, αλλά και τη συνθετική ικανότητα ενός ισχυρού ψηφιακού επεξεργαστή, ο Πολλάτος συνθέτει την πραγματικότητα με μια πραγματικότητα που έχει στη μνήμη του ή που έχει ερανιστεί από τις αφηγήσεις και τα ακούσματα της εφηβικής του ηλικίας. Το υλικό αυτό, καλά παλαιωμένο στη συνείδηση του, ήρθε η ώρα να βγει και αν αποτελέσει μια συλλογή διηγημάτων. Δυνατή, εύπλαστη γλώσσα, κάτι από την ανάλαφρη πνοή του Ταχτσή και από το νεορεαλιστικό κλίμα του ιταλικού κινηματογράφου, σημαία ελευθερίας από τα Εφτάνησα, όπως τότε που ήταν ανεξάρτητο κράτος.\nΟ Ιερώνυμος Πολλάτος γεννήθηκε στην Κεφαλλονιά. Σπούδασε δημοσιογραφία και γραφικές τέχνες. Είναι το πρώτο του λογοτεχνικό βιβλίο.\n5.«Γούρι από φελλό» της Βίκυς Γεωργοπούλου\nΜια στιγμή μπορεί ν’ αλλάξει πορεία σε μια ολόκληρη ζωή, μια λεπτομέρεια, που σχεδόν κανένας δεν προσέχει, μπορεί να φωτίζει ένα μυστήριο. Όσοι άνθρωποι κι αν παρατηρήσουν μια εικόνα τόσες διαφορετικές όψεις της θα δουν. Με αυτές τις άδηλες και αστείρευτες ποικιλίες τρέφεται η λογοτεχνία αντλώντας από τη ζωή ότι μπορεί να οικειοποιηθεί και μνημειώσει. Ο λογοτεχνικός κόσμος της Γεωργοπούλου είναι μια απολαυστική συνεισφορά σ’ αυτό το ταμείο Προσώπων, Πραγμάτων και Εικόνων που δεν Αξίζει να Χαθούν.\nΈνα μεγάλο βήμα: Νεροποντή, οι λάσπες την παρέσυραν, τη γκρέμισαν σε υπόνομο. Ήταν κάτι που επιθυμούσε. Ήθελε να γλιτώσει από την καθημερινότητα.\nΤο σιλό: ο νεαρός Βασίλης, τόλμησε, μπήκε στο σιλό, το άλλαξε, δούλεψε. Η Ράνια, έμεινε να κοιτάζει από κάποιο άνοιγμα. Δεν μπόρεσε να μπει. Κόντρες: Ο Αντώνης, η Σαββούλα, ο Δημήτρης, ο Ρόκκος ο χορευτής, η Μαρία η χοντρή, όλα παιδιά της αλάνας, είναι πρώτοι στις κόντρες και στις σούζες με τις μηχανές τους.\nΗ Αναπαλαίωση: Παλιό και καινούργιο μελισσοκομείο για τον Βαγγέλη, σε τόπους όμως διαφορετικούς. Αλλιώτικες οι γεύσεις του μελιού. Γούρι από φελλό: η Χαρά μετακομίζει σε καινούργια γειτονιά και βρίσκει την ανυπόφορη γειτόνισσα Σάρρα. Προσπαθεί να την αποφεύγει αλλά μάταια… Η σχέση τους αποκτά ενδιαφέρον από τη στιγμή που η Σάρρα κάνει δώρο στη χαρά ένα γούρι από φελλό. Αυτές και άλλες ενδιαφέρουσες ιστορίες μας διηγείται η Βίκυ Γεωργοπούλου που γεννήθηκε στην Κεφαλλονιά, έχει σπουδάσει μαθηματικά και εργάζεται σαν Αερολιμενικός στην Υπηρεσία Πολιτικής Αεροπορίας. Αυτό είναι το τέταρτο βιβλίο της.\nGreek national holiday celebration in Australia\nAustralian municipalities are “small Greeces”\nOlga Sarantopoulou’s message\nMiss Greek Independence 2008\nS. Tamvakis in the Phanar\nS. Tamvakis wishes to Archbishop Ieronymos\nGreek-Canadians address letter to the PM on the FYROM name issue\nGreek deputies in Egypt\nVoting Held Tonight\n"Greece Wants Solution"\n"The Mediterranean, Crossroads of Civilizations"\nHeathrow Problems Continue\nChina: Nine Dead in Coal Mine Blast\nChanges in Suburban Railway Routes\nQuake Shakes South Crete\nSentenced to Life 5 Imprisonment


6 χρήσιμα tips στη ρουτίνα περιποίησης του σώματός σου\nΔευτέρα, 7 Φεβρουάριος 2022 09:00\nΤο δέρμα είναι το μεγαλύτερο όργανο του σώματός μας και γι αυτό η φροντίδα του δεν πρέπει να περιορίζεται μόνο στην επιδερμίδα του προσώπου. Το σώμα μας, ειδικά αυτή την εποχή, χρειάζεται extra φροντίδα και pampering.\nΤο δέρμα είναι το μεγαλύτερο όργανο του σώματός μας και γι αυτό η φροντίδα του δεν πρέπει να περιορίζεται μόνο στην επιδερμίδα του προσώπου. Το σώμα μας, ειδικά αυτή την εποχή, χρειάζεται extra φροντίδα και pampering.Γι’ αυτόν τον λόγο παρακάτω θα βρεις 6 πολύ χρήσιμα και πρακτικά tips στη ρουτίνα περιποίησης του σώματός σου.\n1.Μετά το μπάνιο, σκούπισε ταμποναριστά (και μην τρίβεις με την πετσέτα) το δέρμα σου. Στη συνέχεια κι ενώ ακόμη η επιδερμίδα είναι νωπή, άπλωσε την ενυδατική κρέμα στο σώμα σου, προκειμένου να απορροφηθεί καλύτερα.\n2. Ιδιαίτερα τώρα το χειμώνα που η επιδερμίδα των χεριών (αλλά και των ποδιών μας) υποφέρει από τις χαμηλές θερμοκρασίες και την εναλλαγή κρύων και πιο ζεστών περιβάλλοντων, μπορείς αφού απλώσεις μία στρώση από την αγαπημένη σου κρέμα χεριών ή ποδιών, αντίστοιχα, να φορέσεις ένα ζευγάρι βαμβακερά γάντια/ κάλτσες για 20-30 λεπτά. Η θερμότητα θα «ζεστάνει» την ενυδατική κρέμα επιτρέποντάς της να διεισδύσει βαθύτερα στο δέρμα. Το αποτέλεσμα: Πιο απαλά και ενυδατωμένα χέρια και πόδια!\n3. Μην ξεχνάς καθημερινά, αφού απλώσεις το αντηλιακό στο πρόσωπό σου, να περνάς μία μικρή ποσότητα στα χέρια και το λαιμό σου. Αυτά τα σημεία που αρκετοί παραλείπουν, είναι περισσότερο εκτεθειμένα στην ηλιακή ακτινοβολία.\n4. Βάλε στη ρουτίνα σου λίγο πριν μπεις στο μπάνιο ή στην αρχή της ημέρας σου, το dry brushing. Το στεγνό βούρτσισμα της επιδερμίδας του σώματος, όπως σου έχω ξαναπεί, διεγείρει το λεμφικό σύστημα, το οποίο είναι υπεύθυνο για την απομάκρυνση των τοξινών, ενώ παράλληλα, μειώνει το πρήξιμο, την κυτταρίτιδα και την κατακράτηση υγρών, αφήνοντας την επιδερμίδα πιο λαμπερή και απαλή από ποτέ.\n5. Μην ξεχνάς μετά το λούσιμο, να πλένεις το πρόσωπο και το σώμα σου (δώσε έμφαση στην πλάτη) ώστε να είσαι σίγουρη ότι δεν έχουν μείνει υπολείμματα από το σαμπουάν, το conditioner ή τη μάσκα που χρησιμοποίησες.\n6. Για extra ενυδάτωση, ιδιαίτερα τώρα το χειμώνα που η αφυδάτωση καραδοκεί, μη διστάσεις να κάνεις ένα mix από την αγαπημένη σου κρέμα σώματος και ένα λαδάκι (2-3 σταγόνες αρκούν). Μ΄αυτόν τον τρόπο ενισχύσεις τη δύναμη της κρέμας σου.


Πώς παραλίγο να γλιτώσουμε την πανδημία | Cityportal.gr\nΘα μπορούσαμε να μην είχαμε ακούσει ποτέ για τον κορωνοϊό. Παρά λίγο και η πανδημία δεν θα συνέβαινε ποτέ.\nΌπως διαπίστωσαν ερευνητές του Πανεπιστημίου της Αριζόνα που μελέτησαν την προέλευση του κορωνοϊού, χρειάστηκε μία σειρά από ατυχίες –«μία τέλεια καταιγίδα»- για να μετατραπεί η αρρώστια εκείνου του «ασθενή μηδέν» στην Γουχάν σε μία παγκόσμια επιδημία.\nΗ κακή τύχη και οι συνθήκες συνωστισμού στην αγορά Huanan της Γουχάν, έδωσαν στον ιό την ευκαιρία να μεταδοθεί σε όλο τον κόσμο. «Ήταν μία τέλεια καταιγίδα. Τώρα ξέρουμε ότι ο ιός έπρεπε να σταθεί τυχερός σε ένα ή δύο σημεία για να εξαπλωθεί», είπε στο CNN ο Michael Worobey, καθηγητής εξελικτικής βιολογίας στο Πανεπιστήμιο της Αριζόνα.\n«Εάν τα πράγματα είχαν πάει μόνο ελάχιστα διαφορετικά, εάν εκείνος ο πρώτος άνθρωπος που έφερε τον ιό στην αγορά Huanan είχε αποφασίσει να μην πάει εκείνη την ημέρα, ή ακόμα αν ήταν πολύ άρρωστος για να πάει και απλά είχε μείνει στο σπίτι, δεν θα είχε συμβεί αυτό το γεγονός υπερ-μετάδοσης ή κανένα άλλο. Ίσως να μην μαθαίναμε ποτέ για όλο αυτό», εξήγησε.\nΗ ομάδα των ερευνητών χρησιμοποίησε το ρυθμό των μεταλλάξεων για να υπολογίσει για πόσο καιρό κυκλοφορεί ο ιός. Και με μοντέλα υπολογιστών βρήκαν πότε και πώς άρχισε να μεταδίδεται.\nΜε βάση την έρευνά τους, κατέληξαν ότι ο ιός εμφανίστηκε το νωρίτερο στα μέσα του Οκτωβρίου του 2019, στην επαρχία Χουμπέι της Κίνας. Τα σενάρια ότι είχε διαφύγει νωρίτερα από κάποιο εργαστήριο στην Κίνα και είχε φτάσει στην Ιταλία ή και αλλού μέσα στο 2019 φαίνεται να μην ευσταθούν. Ο ιός πράγματι μεταδόθηκε από κάποιο ζώο στον άνθρωπο και ανάμεσα στον Οκτώβριο και το Δεκέμβριο, είχαν μολυνθεί μόλις καμιά δεκαριά άτομα στην Κίνα, διαπίστωσε ο Worobey.\n«Αυτό που ίσως να συνέβη ήταν ότι ο ιός βρισκόταν σε έναν πολύ χαμηλό αριθμό ανθρώπων τον Οκτώβριο, το Νοέμβριο και το Δεκέμβριο, και μετά μπήκε μέσα στην αγορά Huanan», εξηγεί ο ερευνητής. Αυτό που χρειαζόταν ήταν ένας μολυσμένος άνθρωπος που ήρθε σε επαφή με πολύ κόσμο, όπως για παράδειγμα σε μία συνωστισμένη αγορά. «Εάν ο ιός δεν είναι αρκετά τυχερός να βρει αυτές τις συνθήκες, τότε μπορεί απλά να εξαφανιστεί», σημειώνει ο Worobey.\n«Σου δίνει κάποια προοπτική: Αυτά τα γεγονότα μάλλον συμβαίνουν πολύ πιο συχνά από ό,τι συνειδητοποιούμε. Απλά δεν εξελίσσονται πάντα και έτσι δεν μαθαίνουμε ποτέ για αυτά», λέει.


Τουρίστας αγκαλιάζει καρχαρία και κολυμπούν μαζί! | Perierga.gr\nHome » Περιεργα Video » Τουρίστας αγκαλιάζει καρχαρία και κολυμπούν μαζί!\nΤουρίστας αγκαλιάζει καρχαρία και κολυμπούν μαζί!\nΕυαγγελία Αναστασάκη | 11:03 - 28 Νοεμβρίου 2013\nΤον γύρο του κόσμου κάνει το βίντεο με τον τουρίστα που για ακατανόητους λόγους ρίσκαρε τη ζωή του αγκαλιάζοντας έναν καρχαρία στα νερά του νησιού Μπόρα Μπόρα στον Ειρηνικό. Όπως φαίνεται στο βίντεο, ο τουρίστας τυλίγει τα χέρια του γύρω από τον κίτρινο καρχαρία με αποτέλεσμα το πρόσωπό του να βρεθεί σε απόσταση εκατοστών από τα σαγόνια του ζώου. Οι κίτρινοι καρχαρίες, που ονομάζονται έτσι για το χρώμα τους, δεν θεωρούνται ιδιαίτερα απειλητικοί για τους ανθρώπους, χωρίς αυτό να σημαίνει ότι είναι ακίνδυνοι.\nΌταν αισθανθούν ότι απειλούνται επιτίθενται, απλά στις περισσότερες περιπτώσεις οι επιθέσεις τους δεν είναι θανατηφόρες. Νωρίτερα πάντως φέτος ένας δύτης στο νησί Μπόρα Μπόρα τραυματίστηκε πολύ σοβαρά στο χέρι από επίθεση κίτρινου καρχαρία. Ευτυχώς, στην προκειμένη περίπτωση ο καρχαρίας, μήκους 2,5 μέτρων, παρέμεινε ήρεμος φιλικός παρά το γεγονός ότι ο τουρίστας τον αιφνιδίασε και σκαρφάλωσε επάνω του. Ο άνδρας, εν ονόματι Grant Murdok, ανάρτησε το βίντεο με τη μοναδική εμπειρία που έζησε στο YouTube, λέγοντας πως ο κίτρινος καρχαρίας κολυμπούσε ήρεμα ανάμεσα σε δύτες.\nGD Star Ratingloading...Τουρίστας αγκαλιάζει καρχαρία και κολυμπούν μαζί!, 10.0 out of 10 based on 1 rating Tags: δύτης, Καρχαρίας Category: Περιεργα Video


Ο Ολυμπιακός στους τελικούς με «σκούπα» στο Βραχάτι | in.gr\ningr > Σπορ > Βόλεϊ > Ο Ολυμπιακός στους τελικούς με «σκούπα» στο Βραχάτι\nΟ Ολυμπιακός στους τελικούς με «σκούπα» στο Βραχάτι\n18 Απριλίου 2017, 20:48 Ενημερώθηκε: 18 Απριλίου 2017, 23:53\nΟ Ολυμπιακός έγινε η πρώτη ομάδα που εξασφάλισε το «εισιτήριο» για τους τελικούς των πλέι οφ της Α1 Ανδρών. Οι «ερυθρόλευκοι»… σκούπισαν τη σειρά με τον Παμβοχαϊκό, επικρατώντας αυτή την φορά με 3-0 στο Βραχάτι, και με την τρίτη νίκη τους σε ισάριθμα ματς πέρασαν στην επόμενη φάση της διοργάνωσης, όπου και εκεί θα έχουν το πλεονέκτημα της έδρας.\nΑντίπαλος των Πειραιωτών στη μάχη του τίτλου θα είναι ο νικητής του ζευγαριού, ανάμεσα στον Παναθηναϊκό και στον ΠΑΟΚ, με τους Θεσσαλονικείς να προηγούνται, ήδη, 2-0 και να θέλουν ακόμη άλλη μία επιτυχία για να προκριθούν στους τελικούς (αύριο στις 19:00 ο τρίτος αγώνας στην Αθήνα).\n* Οι πόντοι του Παμβοχαϊκού προήλθαν από 9 άσσους, 34 επιθέσεις, 5 μπλοκ και 21 λάθη αντιπάλων και του Ολυμπιακού προήλθαν από 10 άσσους, 31 επιθέσεις, 9 μπλοκ και 34 λάθη αντιπάλων.\nΤα σετ: 0-3 (19-25, 23-25, 20-25) σε 76′\nΠΑΜΒΟΧΑΪΚΟΣ (Δεληκώστας): Σμιθ 2 (2 μπλοκ), Γκράχαμ 6 (5/8 επ, 1 άσσος), Πέτι 10 (5/17 επ, 3 άσσοι, 2 μπλοκ, 52% υπ – 29% άριστες), Πελεκούδας 6 (5/6 επ, 1 μπλοκ), Τζελάτι 11 (10/20 επ, 1 άσσος), Μπατατζίμ 12 (9/18 επ, 3 άσσοι, 63% υπ – 50% άριστες) / Παπαδημητρίου (λ, 64% υπ – 43% άριστες), Αγγελόπουλος 1 (άσσος), Σκαρλατίδης.\nΟΛΥΜΠΙΑΚΟΣ (Μπόσκαν): Σουλτανόπουλος 4 (1/3 επ, 3 μπλοκ), Στιβαχτής 2 (1/1 επ, 1 άσσος), Κοκκινάκης 8 (6/14 επ, 1 άσσος, 1 μπλοκ, 63% υπ – 50% άριστες), Άθος Κόστα 7 (2/3 επ, 5 μπλοκ), Αγκάμεζ 17 (15/20 επ, 2 άσσοι), Τσούπκοβιτς 6 (6/10 επ, 29% υπ – 29% άριστες) / Στεφάνου (λ, 68% υπ – 63% άριστες), Ζουπάνι, Φιλίποφ, Φράγκος.\nΟ προπονητής του Παμβοχαϊκού Κώστας Δεληκώστας είπε: «Ο Ολυμπιακός είναι συγκεντρωμένος στα πρώτα σετ, σε όλη τη σειρά αγώνων. Ο Αγκάμεζ είναι ο παίκτης της χρονιάς και προετοιμάζονταν για αυτά τα ματς, όπως είναι λογικό. Κάναμε ελεύθερα τζαμπ σέρβις, είχαμε παρά πολλά λάθη αλλά όταν σημαδέψαμε σωστά είχε επιτυχία. Ο Ολυμπιακός είναι μια κλάση πάνω από τον Παναθηναϊκό και τον ΠΑΟΚ. Αν δεν υπάρχει σταθερότητα στη διοίκηση δεν μπορείς να πας μπροστά. Θέλω να δώσω συγχαρητήρια στη διοίκηση, γιατί είμαστε η μοναδική ομάδα με πληρωμένε όλες τις δόσεις, είχαμε ζέστη στο γήπεδο και ότι άλλο χρειαζόμαστε. Λογικά θα μείνω στο Βραχάτι για άλλον έναν χρόνο».\nΟ κεντρικός του Παμβοχαϊκού, Παναγιώτης Πελεκούδας είπε: «Ο Ολυμπιακός είναι η πιο φορμαρισμένη ομάδα στην κατηγορία. Δεν δίνει σε κανέναν το δικαίωμα να του πάρει το πρωτάθλημα. Η ομάδα πήγαινε για παραμονή και την 8άδα και έφτασε στην 4αδα. Μόνο χαμόγελο μπορούμε να έχουμε. Αν παίξει ο Ολυμπιακός έτσι δεν βλέπω κανέναν στον τελικό. Πέρασα δύο υπέροχα χρόνια στο Βραχάτι, ευχαριστώ την διοίκηση για την εμπιστοσύνη. Έχω οικογενειακή σχέση με την μάδα. Δεν ξέρω που θα παίζω, αλλά έχω δεθεί με τους ανθρώπους εδώ».\nΟ προπονητής του Ολυμπιακού Σλόμπονταν Μπόσκαν δήλωσε: «Για εμένα δεν είνα σημαντικό αν κερδίζουμε, 3-0 ή 3-1. Οι νίκες είναι σημαντικές και το γεγονός ότι η ομάδα μου έπαιξε πάρα πολύ καλά στη σειρά των ημιτελικών. Είμαι πάρα πολύ ικανοποιημένος από το τρόπο που παίξαμε κόντρα στον Παμβοχαϊκό. Τώρα περιμένουμε τον αντίπαλο μας στους τελικούς τον Παναθηναϊκό ή τον ΠΑΟΚ. Ο ΠΑΟΚ έχει καλή ομάδα με καλούς παίκτες, προηγείται με 2-0 και ίσως είναι αυτός που θα προκριθεί αλλά πρέπει να περιμένουμε. Και ο Παναθηναικός έχει παίξει καλά αυτή τη σεζόν αλλά είναι δύσκολο να αντέξεις σε μια σειρά αγώνων υψηλού επιπέδου όταν δεν έχεις βάθος στο ρόστερ. Πιστεύω ότι ο ΠΑΟΚ θα είναι ο αντίπαλός μας στους τελικούς».\nΟ λίμπερο του Ολυμπιακού, Γιώργος Στεφάνου είπε: Εμφανιζόμαστε σοβαροί και αποφασισμένοι και αισιοδοξώ ότι πετύχουμε τον βασικό μας στόχο που είναι το πρωτάθλημα. Δεν έχουμε κάποια προτίμηση για τον αντίπαλο. πρέπει να είμαστε προετοιμασμένοι για όλους τους αντιπάλους».\nΙσπανία και Βενεζουέλα αποκαθιστούν τις σχέσεις τους\n19 Απριλίου 2018, 04:03\nOMEGA ρολόγια για τις γυναίκες του σήμερα


Αλέκος Αλαβάνος: Η Αριστερά δεν υπάρχει στο πολιτικό τοπίο - Life News 102.9 | Το ειδησεογραφικό ραδιόφωνο της Κέρκυρας\n«Στο θέμα διαχείρισης του κοροναϊού, σε ένα τέτοιο θέμα, ζωτικής σημασίας είναι να μην επικρατούν οι κομματικές αντιπαραθέσεις. Έχοντας την εμπειρία της Ευρωβουλής θυμάμαι, ότι εκεί σε μείζονα θέματα, όλοι οι Ευρωβουλευτές είχαμε σύμπνοια. Ξεπερνούσαμε τις κομματικές γραμμές μας. Είναι κρίμα, να μην μπορεί να υπάρξει αντίστοιχο διάστημα στο εσωτερικό της χώρας\n», δήλωσε ο πρώην πρόεδρος της Κοινοβουλευτικής Ομάδας του ΣΥΡΙΖΑ και επικεφαλής του Σχεδίου Β, Αλέκος Αλαβάνος, σε συνέντευξή του στο Radio North 98 και στην εκπομπή Βόρειος Αντίκτυπος.\nΕρωτηθείς αν η Αριστερά όπως εκφράζεται από τον ΣΥΡΙΖΑ έχει ευθύνη σ` αυτό, αλλά και για το έλλειμμα εμπειρίας που επικαλούνται στελέχη του για το διάστημα διακυβέρνησης της χώρας από το εν λόγω κόμμα, ο κ. Αλαβάνος σημείωσε μεταξύ άλλων: «Προσπαθείστε παρακαλώ να μην ταυτίζετε τον ΣΥΡΙΖΑ με την Αριστερά. Η έλλειψη κυβερνητικής εμπειρίας, να είσαι παλιοσειρά ας πούμε, σου δίνει τη δυνατότητα να είσαι καινοτόμος, αλλά με τον ΣΥΡΙΖΑ είναι ένα άλλο ζήτημα. Ένα κόμμα, το οποίο προέρχονταν από την Αριστερά, έχει καταγωγή από την Αριστερά, συναίνεσε να εφαρμόσει μια καθαρά αντιλαϊκή και αντικοινωνική πολιτική».\nΟ ίδιος συμπλήρωσε: «Στην Ελλάδα η Αριστερά δεν υπάρχει στο πολιτικό τοπίο. Υπάρχει όμως μέσα στο μυαλό και στην ψυχή των ανθρώπων. Υπάρχει ως αναζήτηση σ΄ένα μεγάλο τμήμα της κοινωνίας μας».\nΚληθείς δε να απαντήσει αν αυτό συνδέεται με τους ηγέτες της Κεντροαριστεράς Αλέξη Τσίπρα και Φώφη Γεννηματά, υπογράμμισε: «Δεν είναι θέμα προσώπων. Εδώ στην Ελλάδα υπάρχει ένα μεγάλο πρόβλημα, το οποίο είναι το έλλειμμα της Αριστεράς. Έχει εξανεμιστεί το ηθικό πλεονέκτημα της Αριστεράς στη συνείδηση πολύ κόσμου. Και ο κόσμος αυτός δεν έχει άδικο. Τώρα, τι σημαίνει Κεντροαριστερά, δεν έχω καταλάβει καλά….».\nΤέλος ανατρέχοντας στην περίοδο της κυοφορούμενης ρήξης με τους Ευρωπαίους, ο κ. Αλαβάνος εξέφρασε την άποψη ότι δεν υπήρξε αντίσταση: «Εγώ δεν είπα για ρήξη αλλά για αντίσταση. Μη αποδοχή των όρων που μας έβαζαν. Δεν θα ερχόμασταν σε ρήξη κατά τη γνώμη μου. Θα είχαμε αντίθεση, αλλά θα υπέκυπταν οι Ευρωπαίοι σ΄αυτήν την αντίθεση. Βεβαίως, το λέω αυτό χωρίς να είμαι 100% σίγουρος, είμαι 70% και πιστεύω ότι μπορούσαμε να είμαστε προετοιμασμένοι και για το 30%».


(€)200 λόγοι για να επισκεφθείς τη Μάλτα φέτος το καλοκαίρι\nΟ υπουργός Τουρισμού της Μάλτας , Κλέιτον Μπάρτολο, σε μια προσπάθεια η χώρα να αποκτήσει προβάδισμα έναντι άλλων προορισμών, ανακοίνωσε σχέδιο «επιχορήγησης» σε όσους επισκεφθούν τη Μάλτα το καλοκαίρι.\nΤην επιχορήγηση θα λάβουν οι τουρίστες που θα κλείνουν τις διακοπές τους απευθείας με τα ξενοδοχεία της Μάλτας (για τουλάχιστον τρεις ημέρες), με το ποσό να εξαρτάται από την κατηγορία του ξενοδοχείου. Συγκεκριμένα, η Μάλτα θα προσφέρει €200 σε όσους μείνουν σε ξενοδοχείο πέντε αστέρων, €150 σε αυτούς που θα επιλέξουν ένα ξενοδοχείο τεσσάρων αστέρων και συνολική επιχορήγηση €100 σε όσους μείνουν σε ξενοδοχείο τριών αστέρων. Μάλιστα το ποσό αυξάνεται κατά 10% για τις κρατήσεις στα ξενοδοχεία του νησιού Γκόζο της Μάλτας. Σε δηλώσεις του ο υπουργός Τουρισμού τόνισε ότι «Στόχος αυτού του σχεδίου είναι να βρεθούν τα ξενοδοχεία της Μάλτας σε μια πολύ ανταγωνιστική θέση, καθώς επανεκκινεί ο παγκόσμιος τουρισμός».\nΑξίζει να σημειωθεί ότι η Μάλτα αναμένεται να άρει έως την 1η Ιουνίου τους περισσότερους περιορισμούς για τον κορωνοϊό. Η χώρα έχει το υψηλότερο ποσοστό εμβολιασμού στην ΕΕ (42%) με αποτέλεσμα τα κρούσματα να έχουν πέσει κατακόρυφα (δείκτης θετικότητα 2.6%).


TRIKALA WEB MAGAZINE FATSIMARE.GR: Νενικήκαμεν...! Ξανασφύριξε το τρένο στα Τρίκαλα... ξανάρθε το ιντερσίτι 20 μήνες μετά\nΝενικήκαμεν...! Ξανασφύριξε το τρένο στα Τρίκαλα... ξανάρθε το ιντερσίτι 20 μήνες μετά\nΤο παρατεταμένο σφύριγμα ξανακούστηκε. Το κυλικείο ζωντάνεψε, οι βαλίτσες πηγαινοέρχονταν, οι ταξιτζήδες έπιασαν ξανά θέση, τα αυτοκίνητα δημιούργησαν το γνωστό κομφούζιο μέχρι την Ασκληπιού.\nΚαι ο πρόεδρος του Συλλόγου Φίλων Σιδηροδρόμου Τρικάλων κ. Γ. Κρανιάς, ευτυχής, σαν μικρό παιδί, είχε ετοιμάσει με τα άλλα μέλη του Συλλόγου υποδοχή μεγαλοπρεπή στο ιντερσίτι. Και σαμπάνια, όπως στην καθέλκυση πλοίων, επιχειρήθηκε να σπάσουν (πολύ σκληρά αυτά τα βαγόνια) και κορδέλα από τη μία άκρη του σταθμού στην άλλη μπήκε, και χειροκροτήματα και ενθουσιασμός.\nΤα μέλη του ΣΦΣΤ είχαν αγωνιστεί για την επαναφορά του ιντερσίτι σε λογική ώρα, τοπικοί φορείς συμπαραστάθηκαν στην αδικαιολόγητη αφαίρεση του δρομολογίου, η Σούλα Μερεντίτη συνομιλούσε χαμογελαστή, ο Θαν. Τσιάρας σχολίαζε ότι «κόβουμε κορδέλα για το αυτονόητο», ενώ ο Θαν. Βαβύλης εκπροσώπησε τη δημοτική αρχή. Αλλά, κυρίως, ήταν οι τρικαλινοί που συγκεντρώθηκαν να υποδεχτούν το τρένο, αυτοί που έδειξαν την αγάπη για το πλέον «οικολογικό» μεταφορικό μέσο. Το χθεσινό, πρώτο δρομολόγιο από Αθήνα, δεν ήταν γεμάτο.\n«Μόλις» 70 άτομα, αλλά από σήμερα είναι σίγουρο ότι θα γνωρίσει ξανά τις δόξες του παρελθόντος, όταν έπρεπε να κλείσεις θέση 15 ημέρες πριν την προγραμματισμένη αναχώρηση. Τι απομένει; Η δρομολόγηση τρένου με ανταπόκριση και για Θεσσαλονίκη, καθώς το πρωινό τρένο παραμένει επί 5ωρο ακινητοποιημένο στον σταθμό της Καλαμπάκας, αλλά και η ηλεκτροκίνηση της γραμμής.\nΗ χθεσινή βραδιά θα μπορούσε να είναι αφιερωμένη στον τέως υπουργό Μεταφορών Ευριπίδη Στυλιανίδη, ο οποίος τον Αύγουστο του 2009 προέβη σε μια αναίτια απόφαση: να σταματήσει το δρομολόγιο που εξυπηρετεί εκατοντάδες δυτικοθεσσαλούς.\nΠλέον, θα μπορούν να το παίρνουν από Αθήνα στις 15.53, ενώ από την Καλαμπάκα θα φεύγει στις 06.33.\nΚαι όλα ξαναμπαίνουν στη θέση τους.\nΑναρτήθηκε από fatsimare.gr στις 3/28/2011 04:22:00 π.μ.


Ο Επίτροπος διευκρίνισε μετά τη συνάντηση χθες με Σαμαρά ότι δεν έχει τεθεί τέτοιο θέμα, δεν απάντησε όμως φυσικά τι θα πράξει εάν του γίνει πρόταση, ακόμη και από το ΣΥΡΙΖΑ. Το Μαξίμου βέβαια ήθελε να κλείσει τα σενάρια. Διαβάστε το ρεπορτάζ του news247\n20 Ιανουαρίου 2015 10:27\nΗ χθεσινή συνάντηση του Επιτρόπου Δημήτρη Αβραμόπουλου με τον πρωθυπουργό Αντώνη Σαμαρά είχε ως στόχο, σύμφωνα με την επιθυμία του Μαξίμου, να κλείσει τα σενάρια περί υποψηφιότητας του για την Προεδρία της Δημοκρατίας με πρόταση του ΣΥΡΙΖΑ. Μόνο που η σχετική συζήτηση δεν έκλεισε τελείως.\nΟ κ.Αβραμόπουλος με την ιδιότητα και του στελέχους της Νέας Δημοκρατίας ευχήθηκε καλή επιτυχία στις εκλογές και διευκρίνισε ότι ποτέ δεν έχει τεθεί τέτοιο θέμα. Με τον τρόπο αυτό όμως δεν απαντά στο ερώτημα τι θα πράξει εάν του γίνει πρόταση μετά τις εκλογές. Δεν είναι γνωστό βέβαια ποιον θα προτείνει τελικά ο ΣΥΡΙΖΑ, παρόλο που φέρεται να εξετάζει το ενδεχόμενο να προτείνει πρόσωπο από το χώρο της κεντροδεξιάς.\nΤο Μαξίμου από την πλευρά του εστίαζε στην κομματική ιδιότητα του κ.Αβραμόπουλου θέλοντας να διαλύσει κάθε συζήτηση, ενώ ο ίδιος στις δηλώσεις του τόνιζε ότι ως Επίτροπος ασκεί τα καθήκοντα του εξ ονόματος όλων των Ελλήνων πολιτών. Ο κ.Αβραμόπουλος, ο οποίος προτού δεχθεί την πρόταση από τον κ.Σαμαρά να μετακομίσει στην Κομισιόν ενδιαφερόταν να ήταν ο υποψήφιος της Ν.Δ για την Προεδρία της Δημοκρατίας, λειτουργεί άλλωστε πάντα περισσότερο με τη λογική του κεντρώου ή μεσαίου χώρου και πλέον θέλει να εμφανίζεται ως υπερκομματικός και λόγω της θέσης του. Με την ιδιότητα του απέχει επίσης από την εσωτερική πολιτική αντιπαράθεση, είναι όμως σαφές ότι εκ των πραγμάτων διαφωνούσε με τις δεξιές στροφές της προεκλογικής εκστρατείας.\nΟ πρωθυπουργός πάντως και οι συνεργάτες του έχουν ξεκαθαρίσει ότι η Ν.Δ -εφόσον κερδίσει τις εκλογές- θα προτείνει ξανά το Σταύρο Δήμα για Πρόεδρο της Δημοκρατίας.


ΦΑΡΜΑΚΕΥΤΙΚΟΣ ΣΥΛΛΟΓΟΣ ΤΡΙΚΑΛΩΝ: Σεπτεμβρίου 2014\nΣτα πρότυπα του site της Θεσσαλονίκης, θα υπάρχει πάντα στην κορυφή του site ενα link για να δημοσιεύουν οι ενδιαφερόμενοι ΔΩΡΕΑΝ αγγελίες σχετικά με\n* Αναζήτηση - προσφορά εργασίας\n* Αγορά πώληση φαρμακείου\n*Αγορά πώληση επίπλων\n* Συνεργασία απλή\n*Συνεργασία λόγω συνταξιοδότησης\nΣτις αγγελίες τα κείμενα πρέπει να είναι γραμμένα προσεκτικά. Δικαίωμα καταχώρησης αγγελίας έχουν α) φαρμακοποιοί , β) φαρμακευτικές εταιρίες,γ) φαρμακαποθήκες,\nΓια να καταχωρήσετε μια αγγελία ενημερώστε τα γραφεία του συλλόγου στο 2431030092 ή στείλτε mail στο tsilgiannis@yahoo.gr\nΑναρτήθηκε από fst στις 4:56 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nHabepus praeses. Όλο το νέο προεδρειο του ΠΦΣ\nΟ Κώστας Λουράντος θα είναι ο νέος πρόεδρος του Πανελληνίου Φαρμακευτικού Συλλόγου για τα επόμενα χρόνια.\nΥπερίσχυσε του ανθυποψηφίου του νυν προέδρου Κυριάκου Θεοδοσιάδη.\nΑ' αντιπρόεδρος Apos Valtas με 85-75 απέναντι στον γιαννης παπαδοπουλος\nΒ´ Αντιπρόεδρος: Σοφιανοπουλος 81 - ΠΑΠΑΘΑΝΑΣΗΣ 70\nγια την εκλογή γενικού γραμματέα του Πανελληνίου Φαρμακευτικού Συλλόγου. Νικητής αναδείχθηκε ο Γιάννης Μακρυγιάννης με 93 ψήφους, ενώ ο ανθυποψήφιος της ΑΕΣΠ κ. Σεραφείμ Ζήκας έλαβε 65 ψήφους.\nΝέος γ' αντιπρόεδρος του ΠΦΣ αναδείχθηκε ο Γιάννης Δαγρές. Έλαβε 79 ψήφους έναντι 71 του Κώστα Κούβαρη της ΑΕΣΠ.\nΤαμίας ο κος Χαληγιάννης με 72-70 έναντι του Δασκαλόπουλου\nΝέος ειδικός γραμματέας του ΠΦΣ εκλέγεται ο Γιάννης Τσικανδηλάκης, ο οποίος έλαβε 89 ψήφους έναντι του κ. Ανθόπουλου της ΑΕΣΠ που έλαβε 67 ψήφους.\nΑναρτήθηκε από fst στις 8:37 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΝέος πρόεδρος ΠΦΣ ο Κώστας Λουράντος\nΑναρτήθηκε από fst στις 7:28 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από fst στις 5:53 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΗ εφαρμογή της Ηλεκτρονικής Συνταγογράφησης θα βρίσκεται εκτός λειτουργίας\nΗ εφαρμογή της Ηλεκτρονικής Συνταγογράφησης θα βρίσκεται εκτός λειτουργίας για μερικές ώρες την Κυριακή 28/9/2014.\nΔείτε παρακάτω την ανακοίνωση που εκδόθηκε από\nΣας ενημερώνουμε ότι την Κυριακή 28/9/2014 και από ώρα 8:30 έως 13:00η Ηλεκτρονική Συνταγογράφηση θα είναι εκτός λειτουργίας λόγω αναβάθμισης του συστήματος.\nΔυνατότητα να ακυρώσουμε συνταγή που έχει εκτελεστεί εντός 10λέπτου αποκτούμε από σήμερα οι φαρμακοποιοί μέσω της εφαρμογής της ηλεκτρονικής συνταγογράφησης. Προς το παρόν η δυνατότητα αυτή δε θα είναι διαθέσιμη μέσω ΑΡΙ.\nΔιαβάστε την ενημέρωση που λάβαμε από την ΗΔΙΚΑ:\n“Σας ενημερώνουμε ότι από σήμερα 26/9/2014 ενεργοποιείται στην εφαρμογή της Ηλεκτρονικής Συνταγογράφησης η δυνατότητα ακύρωσης της εκτέλεσης συνταγής σε διάστημα 10 λεπτών από την εκτέλεσή της.\nΟ φαρμακοποιός θα πρέπει να αναζητήσει τη συνταγή από την επιλογή «Αναζήτηση Συνταγών» και αφού την εμφανίσει, να επιλέξει «Ακύρωση εκτέλεσης συνταγής».”\nΗ δυνατότητα ακύρωσης εκτέλεσης είναι διαθέσιμη προς το παρόν ΜΟΝΟ στη web εφαρμογή της Ηλεκτρονικής Συνταγογράφησης και όχι μέσω ΑΡΙ.\nΑναρτήθηκε από fst στις 3:45 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΠΡΩΤΗ ΔΙΑΘΕΣΗ - ΠΡΩΤΗ ΛΗΨΗ\nΕΕ Φαρμακευτικής Πρακτικής\nΣΑΛΟΣΠΙΡΗ - ΑΚΕΤΥΛΟ ΣΑΛΙΚΥΛΙΚΟ ΟΞΥ\nΕάν ο ασθενής σας πάρει για πρώτη φορά φάρμακο της παραπάνω κατηγορίας ΕΚΤΥΠΩΣΤΕ το φυλλάδιο που θα βρείτε στον παρακάτω σύνδεσμο και ενημερώστε τον για το φάρμακο του.\nΑναρτήθηκε από fst στις 1:55 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΗ Γενική Συνέλευση αποφάσισε ομόφωνα ,ότι το ωράριο λειτουργίας των φαρμακείων θα μείνει ως έχει. Οποιαδήποτε παρέκκλιση του Συγκεκριμένου θα έχει ως αποτέλεσμα τη συγκληση ΑΜΕΣΑ νέας έκτακτης Συνέλευσης και λήψη περαιτέρω αποφάσεων.\nΑναρτήθηκε από fst στις 2:09 π.μ. 1 σχόλιο: Σύνδεσμοι σε αυτήν την ανάρτηση\nΤοποθεσία αντί διεύθυνση - Νέοι εφημερύοντες\nΣτις εφημερίες θα τοποθετείται είτε η διεύθυνση είτε η τοποθεσία με περιγραφή μέγιστου δύο τριων λέξεων. Δε χωράνε και τα δύο, ούτε μακροσκελής περιγραφή. Η αίτηση πρέπει να είναι ακριβώς όπως αναγράφεται παρακάτω. Οποιεσδήποτε άλλες μορφές δε θα φέρουν καμία αλλαγή στον τρόπο αναγραφής.\nΌσοι συνάδελφοι πιστεύουν ότι η τοποθεσία (π.χ. νοσοκομείο ) ΑΝΤΙ της νόμιμης διεύθυνσης διευκολύνει περισσότερο τους ασθενείς στις διανυκτερεύσεις τους , τότε να υποβάλλουν έγγραφη δήλωση υπογεγραμμένη και σφραγισμένη στο φαρμακευτικό σύλλογο ΑΚΡΙΒΩΣ ως εξής\nΠρος Φαρμακευτικό Σύλλογο Τρικάλων\nΟ φαρμακοποιός .............................................................. έχοντας γνώση του κανονισμού των εφημεριών και λειτουργίας φαρμακείων (ΦΕΚ Β” 2251/10-10-2011) Υ. Α. ΔΥΓ3(β)/Γ.Π.οικ. 109282/07-10-2011, όπως ο ίδιος επιθυμώ την αλλαγή της διεύθυνσης του φαρμακείου μου στην καρτέλα των εφημεριών, με σκοπό την καλύτερη πρόσβαση του κοινού,\nΕπίσης όσοι συνάδελφοι νέοι επιθυμούν μετά από νέα συστέγαση να ενσωματωθούν στις εφημερίες να κάνουν επίσης αίτηση( όσοι είναι ηδη, δε χρειαζεται). Θεμιτό είναι οι αιτήσεις να αποσκοπούν στην εκτέλεση των εφημεριών για εύλογο χρονικό διάστημα, μιας και η δημιουργία νέων ζευγών είναι αρκετή δύσκολη, και όχι μόνο για 2-3 μήνες μέχρι να κάνουν εκ νέου αποσυστέγαση\nΤΗ ΔΕΥΤΕΡΑ ΣΤΑ ΓΡΑΦΕΙΑ ΤΟΥ ΣΥΛΛΟΓΟΥ ΣΤΙΣ 21:30\nΘΕΜΑ : ΩΡΑΡΙΟ ΛΕΙΤΟΥΡΓΙΑΣ ΣΑΒΒΑΤΩΝ\nΤΟ ΘΕΜΑ ΣΥΖΗΤΗΣΗΣ ΕΙΝΑΙ ΣΟΒΑΡΟ . Η ΑΠΟΦΑΣΗ ΠΟΥ ΘΑ ΛΗΦΘΕΙ , ΕΙΝΑΙ ΜΕΙΖΟΝΟΣ ΣΗΜΑΣΙΑΣ ΓΙΑ ΤΗ ΣΥΝΕΧΕΙΑ.\nΑΝΤΙ ΓΚΟΥΜΠΛΙΑ ΑΝΝΑ\nΤΣΙΠΟΥΛΑΚΟΣ ΚΩΝΣΤΑΝΤΙΝΟΣ, ΓΛΑΔΣΤΩΝΟΣ 2 ΤΗΛ 21345\nΑναρτήθηκε από fst στις 1:05 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΩράριο λειτουργείας Σαββάτων\nΕΠΕΙΓΟΝ- ΨΗΦΙΣΤΕ ΑΜΕΣΑ!\nΤΟ ΘΕΜΑ ΕΙΝΑΙ ΣΗΜΑΝΤΙΚΟ - ΜΗΝ ΤΟ ΑΓΝΟΕΙΤΕ!\nΜετά τη νομοθεσία που επιτρέπει ελεύθερο ωράριο φαρμακείων, πλέον στους περισσότερους συλλόγους όπως θα ξέρετε έχει διευρυνθεί. Όπως συζητήθηκε στην προηγούμενη γενική συνέλευση το θέμα των Σαββάτων ξαναμπαίνει από ομάδα φαρμακείων οι οποίοι επιθυμούν να μείνουν ανοιχτοί τα Σάββατα στην πόλη των Τρικάλων. Το ΔΣ στη συνέλευση που έγινε την προηγούμενη Τρίτη συζήτησε το θέμα και προσπάθησε να βρει προτάσεις, ώστε να λειτουργήσουμε ομαδικά ως σύλλογος με γενικό ωράριο και όχι ο καθένας μεμονωμένα. Το ΔΣ αποφάσισε να ερωτηθεί ο καθένας σας χωριστά για να έχουμε μια πλήρη άποψη των προθέσεων σας. Η πρόταση της ενιαίας γραμμής του ΔΣ είναι να υποχωρήσει αυξάνοντας τα εφημερεύοντα του Σαββάτου ( διπλάσιος αριθμός από 8 εφημερεύοντα σε 16 με ωράριο 09.00 -14.00 ) ώστε κάθε φαρμακείο να κάνει ένα Σάββατο το μήνα. Ούτε όμως αυτή η πρόταση έγινε αποδεκτή από την ομάδα των φαρμακοποιών η οποία αντιπρότεινε τα φαρμακεία να ανοίγουν μισά το ένα Σάββατο, τα μισά το άλλο Σάββατο. Εδώ όμως δημιουργείται το θέμα τα συστεγασμένα να είναι κάθε Σάββατο ανοιχτά και να μην μπορεί να ελεγχθεί η κατάσταση. Επειδή το θέμα είναι σοβαρότατο, σε πρώτη φάση επικοινωνήστε με τη Γλυκερία στο 2431030092 εντός της εβδομάδας και διατυπώστε τις απόψεις σας. Μετά θα κάνουμε γενική Συνέλευση και θα πάρουμε απόφαση πως θα κινηθούμε.\n1) Μένουμε ως έχει\n2) Ανοιχτοί 1 Σάββατο το μήνα\n(Αυτές τις 2 προτάσεις πιθανό να τις απορρίψει η ομάδα που θέλει Σάββατο\n3) Μισοί το ένα μισοί το άλλο\n4) Όλα τα Σάββατα ανοιχτά\n5) Άλλη πρόταση\nΤη γνώμη τους για το ωράριο που επιθυμούν να ακολουθήσουν η ήδη ακολουθουν να γνωστοποιήσουν και η περιφέρεια , ατομικά ο καθένας, καθώς και της Πύλης για την Πύλη, της Φαρκαδόνας για τη Φαρκαδόνα και της Καλαμπάκας για την Καλαμπάκα\nΤο ΔΣ ΠΉΡΕ ΕΠΊΣΗΣ ΤΗΝ ΑΠΟΦΑΣΗ ΝΑ ΜΕΙΩΣΕΙ ΤΗΝ ΕΤΗΣΙΑ ΣΥΝΔΡΟΜΗ ΑΠΟ 120 ΣΕ 100 ΕΥΡΩ, . ΑΝ ΥΠΑΡΖΕΙ ΚΑΠΟΙΑ ΑΝΤΙΡΡΗΣΗ ΝΑ ΕΚΦΡΑΣΤΕΙ ΣΤΗ ΓΕΝΙΚΗ ΣΥΝΕΛΕΥΣΗ. ΘΑ ΣΑΣ ΕΙΔΟΠΟΙΗΣΟΥΜΕ ΠΟΤΕ ΘΑ ΕΙΣΠΡΑΧΤΕΙ.\nΑνακοίνωση e-syntagografisi για ασφαλιστική ικανότ...\nΗ εφαρμογή της Ηλεκτρονικής Συνταγογράφησης θα βρί...


Ενημέρωση 19ης Οκτωβρίου 2020, των πολιτών της Π.Ε. Κοζάνης για την πανδημία COVID-19 | Αμύνταιο News % % %\n· Στο διάστημα 1 έως 15 Οκτωβρίου 2020, διενεργήθηκαν από μεικτά κλιμάκια έλεγχου υπό τον συντονισμό της ΔΙ.Μ.Ε.Α (Διυπηρεσιακή Μονάδα Ελέγχου της Αγοράς) και από κλιμάκια της Δ/νση Αναπτυξης της Π.Ε. Κοζάνης 79 έλεγχοι, και επιβλήθηκε ένα (1) πρόστιμο 5.000 ευρώ.\n· Την Παρασκευή 16 Οκτωβρίου 2020 πραγματοποιήθηκαν από κλιμάκιο ελέγχου του Τμήματος Εμπορίου της Δ/νσης Ανάπτυξης της Π.Ε. Κοζάνης 23 έλεγχοι στην πόλη της Πτολεμαΐδας για διαπίστωση της τήρησης των μέτρων κατά της εξάπλωσης του COVID-19. Κατά τον έλεγχο διαπιστώθηκαν δύο (2) περιπτώσεις μη χρήσης μάσκας και επιβλήθηκαν τα προβλεπόμενα πρόστιμα. Παράλληλα, πραγματοποιήθηκαν από κλιμάκιο ελέγχου της Δ/νσης Δημόσιας Υγείας και Κοινωνικής Μέριμνας της Π.Ε. Κοζάνης αντίστοιχοι έλεγχοι σε επτά (7) καταστήματα Υγειονομικού Ενδιαφέροντος, στην πόλη της Κοζάνης.\n· την αναστολή λειτουργίας του 2ο Γενικού Λυκείου Κοζάνης για διάστημα 14 ημερών (από 14-10-2020 έως και 27-10-2020), και\n· την αναστολή λειτουργίας για προληπτικούς λόγους της ΣΤ’ τάξης του Δημοτικού Σχολείου Σερβίων για διάστημα 14 ημερών (από 14-10-2020 έως και 27-10-2020).\n· Παρασκευή 16-10-2020: 23 κρούσματα, εκ των οποίων 14 εντοπίστηκαν στον Δήμο Κοζάνης, 7 στο Δήμο Εορδαίας, 1 στον Δήμο Σερβίων και 1 στον Δήμο Βοΐου.\n· Σάββατο 17-10-2020: 23 κρούσματα, εκ των οποίων 19 εντοπίστηκαν στον Δήμο Κοζάνης, 2 στον Δήμο Εορδαίας και 2 στον Δήμο Σερβίων.\n· Κυριακή 18-10-2020: 32 κρούσματα, εκ των οποίων 25 εντοπίστηκαν στον Δήμο Κοζάνης, 5 στον Δήμο Εορδαίας, 1 στον Δήμο Σερβίων και 1 στον Δήμο Βελβεντού.


Life – Coaching Programs with the ‘Q-Mind System’\n27/05/21 Takis PerkizasLife\nΤΟ BIBΛΙΟ ΜΕ ΤΟ ΠΛΗΡΕΣ ‘ΣΥΣΤΗΜΑ Q-MIND’\n11/05/21 Takis PerkizasBusiness, Life\nΈνα Πλήρες Σύστημα για να γίνεις ΕΣΥ ο Coach του εαυτού σου και να πετύχεις ό,τι θέλεις, με 20′ προπόνηση την ημέρα. Τώρα και σε μορφή e-book, audio-book, διαθέσιμο στα μεγαλύτερα διεθνή e-shops. Βρες το εδώ: https://q-mind.co/el/products/\nΚάνε το Τεστ & Βρες τις Στρατηγικές της Ευτυχίας σου!\n12/03/21 12/03/21 Takis PerkizasLife\nΚάνε το τεστ του Q-Mind και βρες ποιες είναι οι δικές σου στρατηγικές της ευτυχίας, πατώντας εδώ: https://q-mind.co/el/test-strategies-of-happiness/ (Θα σου παρει μόνο 10’).\nΠΑΡΕ ΤΟ ΔΩΡΕΑΝ E-BOOK ΤΟΥ Q-MIND!\n25/02/21 11/05/21 Takis PerkizasBusiness, Life\nΤο ΔΩΡΕΑΝ e-book για το ‘Q-Mind’ είναι τώρα διαθέσιμο για σένα στα περισσότερα διεθνή ηλεκτρονικά καταστήματα! Αποτελεί μια εύκολη εισαγωγή στο ‘Σύστημα Q-Mind’ για αυτο-βελτίωση και self-coaching. Bρες και τα δύο βιβλία εδώ: https://q-mind.co/el/products ΥΣ. Σύντομα και σε audiobook.\n20 Εύκολες στρατηγικές για τη μείωση του στρες.\n04/02/21 11/04/21 Takis PerkizasBusiness, Life\nΤο άγχος είναι μια γνωστή πηγή πολλών αρνητικών συνεπειών στη ζωή σου, σε σωματικό, ψυχολογικό, διανοητικό επίπεδο. Όλοι γνωρίζουμε ότι «πρέπει να μειώσουμε το άγχος», αλλά όταν πρόκειται να αναλάβουμε συγκεκριμένα σχέδια δράσης, δεν το κάνουμε. Ακολουθούν 14 «εύκολες στρατηγικές»…\n23/12/20 23/12/20 Takis PerkizasLife\nΟ Μικρός & ο Μεγάλος\n28/11/20 29/11/20 Takis PerkizasLife\nΜέσα σου κάθε στιγμή υπάρχει ένας μικρός κι ένας μεγάλος άνθρωπος. Ο ένας θέλει να αναπτυχθεί και να προχωρήσει. Να γίνει καλύτερος. Να ξεπεράσει το παρελθόν μαθαίνοντας από το αυτό. Να ζήσει το παρόν και να οραματιστεί το μέλλον. Να…\nΑυτοπεποιθηση: μια παιδική ιστορία για μεγάλους\nH Mάγια στο Δάσος των Νεράιδων (μια ιστορία για την Αυτοπεποίθηση) Η Ελένη γύρισε στο σπίτι της κλαμένη. Δεν ήθελε να φάει και έτρεξε κατευθείαν στο δωμάτιο της. Το απόγευμα η μητέρα της την ρώτησε τι συμβαίνει. Εκείνη αποκρίθηκε ότι,…\nH μαύρη τρύπα της αρνητικής σκέψης\n22/11/20 25/11/20 Takis PerkizasLife\nΓια τη ‘μαύρη τρύπα’ της αρνητικής σκέψης, υπάρχει μόνο ένα αντίδοτο. Κι αυτό μπορούμε να το δώσουμε στα παιδιά μας από πολυ μικρη κι όλας ηλικία: Να τα προπονήσουμε να σκέφτονται ειδικά, αντι για γενικά, και συγκεκριμένα αντι για αφηρημένα.…\n05/10/20 Takis PerkizasLife\nΤΟ BIBΛΙΟ ΜΕ ΤΟ ΠΛΗΡΕΣ ‘ΣΥΣΤΗΜΑ Q-MIND'\n(English) ‘The Streetlight Effect’: 5 Practical Tips for Leaders\n(English) The 3 Flaws of Goal Setting\n(English) A Different Poll about Leadership\nYπηρεσίες Συμβούλων Επιχειρήσεων\nΛεωφόρος Δημοκρατίας 73\nΜελίσσια Τ.Κ 15127\nΤηλ: +30 211 4056 846\n‘Q-Mind’ έχουμε ονομάσει το ανεκμετάλλευτο κομμάτι του Nου που, αν ενεργοποιηθεί, μας βοηθά να πετύχουμε τους στόχους μας αλλά και να ζήσουμε με ευτυχία και πληρότητα.


Μουσική - Θέατρο - Κινηματογράφος - Εκθέσεις - Μηχανοκίνητος Αθλητισμός - κ.α. FLORENCE: ΦΑΛΤΣΟ ΣΟΠΡΑΝΟ\nΠέμπτη 30/06/16 έως Τετάρτη 6/07/16\nΠροβολές: Καθημερινά μια προβολή στις 9.30 μ.μ. Σκηνοθεσία: Στίβεν Φρίαρς. Πρωταγωνιστούν:\nΔιάρκεια: 110 λεπτά. Κατηγορία: Κομεντί.\nΠερίληψη: Η καλύτερη ηθοποιός στον κόσμο υποδύεται τη χειρότερη τραγουδίστρια στον κόσμο.\nΗ τρεις φορές βραβευμένη με Όσκαρ Meryl Streep ενσαρκώνει τη Florence Foster Jenkins, μια τουλάχιστον κακόφωνη, καλτ τραγουδίστρια όπερας που «μεσουράνησε» στη Νέα Υόρκη τις δεκαετίες του ’30 και του ’40.\nΗ κωμική αυτή ταινία βασίζεται σε πραγματική ιστορία, στο πλευρό της πρωταγωνίστριας εμφανίζεται επάξια ο απολαυστικός Hugh Grant, ενώ τη σκηνοθεσία αναλαμβάνει ο μοναδικός Stephen Frears.\nΗ κοσμική Νεοϋορκέζα Florence Foster Jenkins πιστεύει πως είναι το αηδόνι της όπερας ενώ στην πραγματικότητα είναι εντελώς φάλτσα. Ο σύζυγος και μάνατζέρ της St Clair Bayfield, ένας Άγγλος αριστοκράτης και ηθοποιός, συντηρεί αυτήν της την ψευδαίσθηση.\nΌταν η Florence αποφασίζει να δώσει κονσέρτο στο Carnegie Hall το 1944, ο St Clair ξέρει ότι καλείται να αντιμετωπίσει τη μεγαλύτερη πρόκληση της ζωής του.


a-sylia-agaph-tou: αγονος ερωτας... ταφη φιλίας..\nαγονος ερωτας... ταφη φιλίας..\nΤι γίνεται όταν η φιλία περιφρονεί τον έρωτα; Τι γίνεται όταν ο έρωτας προδώσει τη φιλία; Πώς επανορθώνονται τα σφάλματα της καρδιάς και του νου; Πώς ξανακερδίζεται η εμπιστοσύνη στο φίλο και τον ερωτικό σύντροφο; Πώς συμφιλιώνεσαι με τον εαυτό σου όταν παραδεχτείς ότι, όσο κι αν επηρεάστηκες, οι αποφάσεις και οι πράξεις ήταν δικές σου και μόνο;Το τίμημα θα πληρωθεί είτε αμέσως είτε αργότερα, με τόκο. Το κρυφτό με τη ζωή είναι επικίνδυνο και βλάπτει σοβαρά την υγεία. Εκτός κι αν αυτή είναι ήδη αρκετά κλονισμένη και δεν αφήνει πολλά περιθώρια ευτυχίας.Το ποιός έφταιξε περισσότερο ή λιγότερο ας το απαντήσει ο καθένας μόνος του. Είναι, τελικά, τόσο προσωπική υπόθεση ο απολογισμός, που δεν αλλάζει τίποτα.\nΑναρτήθηκε από sylia-singing soul-Katiana S. στις 2:48 π.μ.


Σπουδαία ντέρμπι σε Άνδρες και Γυναίκες! | Goal News Cy\nΑΛΛΑ ΣΠΟΡΒΟΛΕΪΣπουδαία ντέρμπι σε Άνδρες και Γυναίκες!\nΣπουδαία ντέρμπι σε Άνδρες και Γυναίκες!\nΝτέρμπι σε Άνδρες και Γυναίκες ανέδειξε η κληρωτίδα για την προημιτελική φάση του Κυπέλλου στο Βόλεϊ. Το παραδοσιακό ντέρμπι Ομόνοια – Ανόρθωση ξεχωρίζει στους Άνδρες. Ιδιαίτερο ενδιαφέρον παρουσιάζει και το ζευγάρι Αναγέννηση – Green Air Παφιακός.\n1. AΠΟΕΛ – Υπεραγορά Κόκκινος Ε.Ν.Π\n2. ΑΕ Καραβά – N. Papas Group Νέα Σαλαμίνα\n3. Αναγέννηση Δερ.- Green Air Παφιακός\n4. Ομόνοια – Ανόρθωση\nΣτους ημιτελικούς προέκυψαν τα ζευγάρια:\nΑ’ Ημιτελικός: Νικητής ζευγαριού ΑΠΟΕΛ – Υπεραγορά Κόκκινος ΕΝΠ με νικητή ζευγαριού: ΑΕ Καραβά – N.Papas Group Νέα Σαλαμίνα.\nB’ Ημιτελικός: Νικητής ζευγαριού Aναγέννηση Δερ. – Green Air Παφιακός με νικητή ζευγαριού Ομόνοια – Ανόρθωση.\nΆξιο αναφοράς είναι ότι οι εκπρόσωποι του ΑΠΟΕΛ Ζήνων Σεβέρης και ΕΝΠ Λούης Γιαννάκη διαμόρφωσαν το ζευγάρι μεταξύ των ομάδων τους.\nΤο Κύπελλο θα ξεκινήσει και θα ολοκληρωθεί αμέσως μετά το τέλος της ημιτελικής φάσης των πλέϊ-οφς του πρωταθλήματος. Όλοι οι αγώνες θα είναι διπλοί και θα κρίνονται στο «χρυσό» σετ εάν χρειαστεί. Ο Τελικός θα είναι μονός. Οι ημερομηνίες των αγώνων θα ανακοινωθούν αργότερα.\nΟ αρχηγός του πετοσφαιρικού τμήματος του ΑΠΟΕΛ Ζήνων Σεβέρης μιλώντας στην ιστοσελίδα της ΚΟΠΕ εξέφρασε την ικανοποίησή του για την κλήρωση λέγοντας ότι «ελπίζουμε να ξεπεράσουμε με την απαραίτητη προσοχή τις Υπεραγορά Κόκκινος Ε.Ν.Π, και τον επόμενο αντίπαλο ΑΕ Καραβά η N. Papas Group Νέα Σαλαμίνα και να πάμε στον Τελικό. Σε μια χρονιά με ατυχίες αφού είχαμε δυο σοβαρούς τραυματισμούς, μόλις την 1η αγωνιστική του ξένου μας και πρόσφατα του αρχηγού μας Γ. Χρυσοστόμου θεωρώ ότι η τύχη μας χαμογέλασε στην κλήρωση».\nΤο φετινό Κύπελλο Κύπρου είναι το 46ο με την πρώτη διοργάνωση να διεξάγεται το 1975 και τροπαιούχο την Ανόρθωση. Πολυνίκης του θεσμού είναι η Ανόρθωση με 16 κατακτήσεις αλλά τελευταία το 2014. Η Νέα Σαλαμίνα έχει 7 κατακτήσεις. Η Ομόνοια κάτοχος των δυο τελευταίων Κυπέλλων έχει έξι Κύπελλα. Το ΑΠΟΕΛ κατέκτησε 5 Κύπελλα αλλά πανηγύρισε το τελευταίο τρόπαιο το 1985. Ο Παφιακός κατέκτησε 4 Κύπελλα, η ΑΕ Καραβά έχει τρεις κατακτήσεις (τελευταία το 2015) η Αναγέννηση Δερύνειας δυο Κύπελλα (τελευταίο το 1977) και ένα ο Διόνυσος Στρουμπιού το 2007.\nΤο λεμεσιανό ντέρμπι Property Gallery Απόλλων – Robo Markets ΑΕΛ αλλά και το εξαιρετικού ενδιαφέροντος ζευγάρι Ανόρθωση – Ολυμπιάδα Ν., ξεχωρίζουν στην προημιτελική φάση Γυναικών.\n1. Aνόρθωση – Ολυμπιάδα Νεάπολης\n2. Property Gallery Απόλλων – Robo Markets ΑΕΛ\n3. Ομόνοια – Korantina Homes Παφιακός\n4. UCLan Cyprus ΘΟΙ Αυγόρου – ΑΕΚ\nΣτους ημιτελικούς θα γίνουν οι αγώνες:\nΑ’ Ημιτελικός: Νικητής Aνόρθωση – Ολυμπιάδα με νικητή UCLan Cyprus ΘΟΪ Αυγόρου – ΑΕΚ.\nΒ’ Ημιτελικός: Νικητής Property Gallery Απόλλων – Robo Markets ΑΕΛ με νικητή Ομόνοια – Κorantina Homes Παφιακός.\nΜε «χρυσό» σετ\nΤο Κύπελλο ΟΠΑΠ Α’ Κατηγορίας Γυναικών θα ξεκινήσει και θα ολοκληρωθεί αμέσως μετά το τέλος του πρωταθλήματος. Όλοι οι αγώνες θα είναι διπλοί και θα κρίνονται στο χρυσό σετ εάν χρειαστεί. Ο τελικός θα είναι μονός. Οι ημερομηνίες διεξαγωγής των αγώνων θα καθορισθούν αργότερα. Ο φετινός είναι ο 45ος Κύπελλο Γυναικών με την πρώτη διοργάνωση να γίνεται το 1976 και πρώτο τροπαιούχο τον Πεζοπορικό. Πολυνίκης του θεσμού είναι η ΑΕΛ με 28 τρόπαια τα 24 συνεχόμενα, αλλά τελευταίο το 2010-11. Ακολουθούν οι: Aνόρθωση περσινή τροπαιούχος με επτά κατακτήσεις, ο Απόλλων με τέσσερις κατακτήσεις, ο Πεζοπορικός με δυο κατακτήσεις και άλλες δυο η ΑΕΚ Λάρνακας και ένα το ΑΠΟΕΛ.


Συνάντηση του Yπουργού Υποδομών, Μεταφορών και Δικτύων κ. Δημήτρη Ρέππα και του Υφυπουργού κ. Νίκου Σηφουνάκη, παρουσία της Διοίκησης της Υπηρεσίας Πολιτικής Αεροπορίας, με τους εκπροσώπους των αεροπορικών εταιρειών\nΣυνάντηση του Yπουργού Υποδομών, Μεταφορών και Δικτύων κ. Δημήτρη Ρέππα και του Υφυπουργού κ. Νίκου Σηφουνάκη, παρουσία της Διοίκησης της Υπηρεσίας Πολιτικής Αεροπορίας, με τους εκπροσώπους των αεροπορικών εταιρειών.\nThe head of the department participated in the meeting of the Railway Interoperability and Safety Committee (RISC) held on 6-7 of October 2009 in Brussels.\nΤο τμήμα εκπροσωπήθηκε μέσω του προϊσταμένου στη συνάντηση της Επιτροπής για τη Σιδηροδρομική Ασφάλεια και Διαλειτουργικότητα (RISC) που έλαβε χώρα στις 6-7 Οκτωβρίου 2009 στις Βρυξέλλες.\nΔηλώσεις του Υπουργού Υποδομών Μεταφορών και Δικτύων\nΔηλώσεις του Υπουργού Υποδομών Μεταφορών και Δικτύων κ Δημήτρη Ρέππα κατά την προσέλευσή του στο Υπουργείο (Κτίριο Χαρ Τρικούπη).


Αποκάλυψη Βόμβα για την Πυρκαγιά στην Κινέτα! Υπάρχει δόλος; Όλα για τον βωξίτη;\nΌπως ήδη έχουμε αναφέρει σε άρθρο μας για τη σημερινή καταστρεπτική πυρκαγιά στην Κινέτα (ΕΔΩ).\nΘυμίζουμε πως γράφαμε τα εξής.\nΣτο σημείο αυτό αξίζει να τονίσουμε πως το 2017 είχε υπάρξει ενδιαφέρον ιδιωτικής εταιρείας για δοκιμαστικές εξορύξεις βωξίτη και ενδεχόμενη επιχειρηματική δραστηριότητα σε περίπτωση επαρκών κοιτασμάτων, στην περιοχή των Γερανείων. Μάλιστα το δημοτικό συμβούλιο (12/07/2017) είχε μπλοκάρει τα σχέδια αυτά καθώς η περιοχή είναι ένας πνεύμονας πρασίνου και φυσικά αποτελεί φυσικό ανάχωμα στις πλημμύρες.\nΔυστυχώς ο χειμώνας του 2017, με τους νεκρούς, έδειξε με τον πλέον τραγικό τρόπο τη σημασία που έχει η προστασία του περιβάλλοντος.\nΟι κάτοικοι της περιοχής εκφράζουν την απορία τους για το κατά πόσον είναι η φωτιά εμπρησμός ή αν προήλθε από φυσικά αίτια.\nΕκεί στα Γεράνεια και στην φωτιά λέτε να φταίει και ο ΒΩΞΙΤΗΣ; ΕΙΝΑΙ ΓΕΜΑΤΟ ΤΟ ΒΟΥΝΟ ΑΠΟ ΒΩΞΊΤΗ!ΛΕΩ ΜΗΠΩΣ ….. !ΕΓΩ ΛΕΩ ΠΑΝΤΩΣ! ΓΙΑ ΨΑΞΤΕ ΛΙΓΟ @ellinikilisi @skaigr @AdonisGeorgiadi @enikos_gr @parapolitika\nΤώρα θα σας παραθέσουμε είδηση από το ΑΠΕ-ΜΠΕ (26/10/2017 ΠΗΓΗ).\n«Ομόφωνα αρνητική ήταν η απόφαση του Περιφερειακού Συμβουλίου Αττικής, στο αίτημα αδειοδότησης, της Ανώνυμης Μεταλλευτικής Εταιρείας ΔΕΛΦΟΙ – ΔΙΣΤΟΜΟΝ Α.Μ.Ε, για έρευνα σε έκταση 50.000 στρ. στα Γεράνεια Ορη, με απώτερο σκοπό την εξόρυξη βωξίτη.\nΟπως σημείωσε ο κ. Αναγνωστόπουλος, η Περιφερειακή Ενότητα Δυτικής Αττικής χαρακτηρίζεται από φυσικούς πόρους που αξίζουν τη διατήρηση και την ανάδειξή τους (Γεράνεια Ορη, Ορος Πατέρας, Ορος Πάστρα, Κιθαιρώνας, Έλος Ψάθας Βιλίων, υγρότοπος Βουρκαρίου Μεγάρων). Την ίδια στιγμή, αν και ο πρωτογενής τομέας εξακολουθεί να αποτελεί ένα από τους βασικούς τομείς της οικονομίας της, δέχεται έντονες πιέσεις από τον δευτερογενή τομέα. Οπως χαρακτηριστικά είπε, «θεωρούμε ότι μια ακόμα εγκατάσταση, όπως η εξόρυξη κοιτασμάτων βωξίτη σε συνδυασμό με τις υπάρχουσες εγκαταστάσεις διυλιστηρίων, χαλυβουργίας, τσιμεντοβιομηχανίες, δεν θα λειτουργούσε θετικά στην κατεύθυνση της αειφορίας με όρους κοινωνικής δικαιοσύνης αλλά θα δημιουργούσε μια ακόμα μη αναστρέψιμη αρνητική επίπτωση στο φυσικό και ανθρωπογενές περιβάλλον της περιοχής».\nΑντίστοιχο ήταν και το ψήφισμα του δήμου Μεγαρέων, που μετέφερε στη συνεδρίαση ο δήμαρχος Γρηγόρης Σταμούλης, συνοδευόμενους από δεκάδες κατοίκους των Μεγάρων. Εκδηλη ήταν η ανακούφιση και η χαρά τους με την απόφαση του Περιφερειακού Συμβουλίου.»\nΠαράλληλα πριν από λίγο μάθαμε ότι έχει προσαχθεί άνθρωπος και ανακρίνεται για πιθανό εμπρησμό. Οι πρώτες πληροφορίες κάνουν λόγο για αλλοδαπό, ωστόσο μέχρις στιγμής τίποτα δεν επιβεβαιώνεται επισήμως.\nupd 18.56 Βίντεο από την προσαγωγή του υπόπτου\nΌλα τυχαία;.. Μήπως οι ανησυχία των κατοίκων δεν είναι τυχαία για τους λόγους της πυρκαγιάς;\nσ.σ VoiceNews πάντοτε υπάρχουν φωτιές το καλοκαίρι. Μπορεί να είναι απλά οικοπεδοφάγοι. Μήπως όμως υπάρχει άλλο σχέδιο από πίσω; Θα περιμένουμε την αστυνομική έρευνα και τις δικαστικές αποφάσεις.\nΑποκάλυψη Βόμβα για την Πυρκαγιά στην Κινέτα! Υπάρ...\nΗ Χαζαρική Μαφία είναι καταδικασμένη ως αποτέλεσμα...


Ο Βαλέρι Λομπανόβσκι... έστηνε αγώνες για να κερδίσει αμέτρητους τίτλους - Sport-Retro.gr\nΚώστας Μπράτσος\t 13 Μαΐ, 2019\nΈνας από τους πιο σημαντικούς προπονητές που πέρασαν ποτέ από το άθλημα προήλθε και αυτός, όπως πολλοί ακόμα, πίσω από το Σιδηρούν Παραπέτασμα.\nΟ Βαλέρι Λομπανόβσκι, ο οποίος πέθανε στις 13 Μαΐου 2002 μετά από εγκεφαλικό που υπέστη κατά τη διάρκεια του αγώνα της Ντινάμο Κιέβου με τη Μέταλουργκ Ζαπορίζιε, υπήρξε ο τεχνικός με τους περισσότερους τίτλους στην ιστορία της Σοβιετικής Ένωσης με 33 και δεύτερος γενικά στο ποδόσφαιρο, πίσω μόνο από τον Άλεξ Φέργκιουσον που έχει 48.\nΜοναδικό «μελανό» σημείο στην ασύλληπτη πορεία του, το γεγονός ότι τα μαθηματικά που αξιοποίησε πρώτος στο ποδόσφαιρο σε τέτοιο εύρος, τα χρησιμοποίησε και για να γνωρίζει σε ποιο παιχνίδι θα τον βόλευε ένα προαποφασισμένο αποτέλεσμα…\nΤα θέματα του Sport-Retro.gr για τη Σοβιετική Ένωση\nΉθελε το κάτι παραπάνω\nΟ Λομπανόβσκι ήταν ένας αρκετά μορφωμένος ποδοσφαιριστής, ο οποίος ακόμα και όταν αλώνιζε στις πτέρυγες κατά τη διάρκεια αγώνων της Ντινάμο, είχε στο μυαλό του ένα πράγμα, το καλό ποδόσφαιρο.\n«Ναι, κατακτήσαμε το πρωτάθλημα. Και τι μ’ αυτό; Μερικές φορές παίξαμε άσχημα. Απλά πήραμε πιο πολλούς πόντους από άλλες ομάδες, που έπαιξαν χειρότερα από εμάς. Δεν μπορώ να δεχθώ την επευφημία σου, αφού δεν υπάρχει βάση γι’ αυτήν», έλεγε, σύμφωνα με τον φίλο του, Βλαντίμιρ Σαμπαλντίρ, επιστήμονα και ερασιτέχνη ποδοσφαιριστή.\nΗ Ντινάμο είχε κατακτήσει το πρώτο πρωτάθλημα της ιστορίας της το 1961, όμως ο 22χρονος Ουκρανός δεν ήταν ικανοποιημένος με αυτό, ήθελε κάτι περισσότερο.\nΣαμπαλντίρ: «Το να κερδίσεις έναν τίτλο ήταν ένα όνειρο»\nΛομπανόβσκι: «Ένα υλοποιημένο όνειρο παύει να είναι όνειρο. Ποιο είναι το όνειρό σου ως επιστήμονας; Το πτυχίο σου; Το μεταπτυχιακό σου; Η πτυχιακή εργασία σου;»\nΣαμπαλντίρ: «Ίσως. Όμως ένας πραγματικός επιστήμονας ονειρεύεται να συνεισφέρει στην επιστημονική ανάπτυξη, να αφήσει το στίγμα του»\nΛομπανόβσκι: «Και αυτή είναι η απάντηση που ψάχνεις»\nΟ διάλογος που διημείφθη -σύμφωνα με τον Σαμπαλντίρ- ήταν τυπικός της ιδιοσυγκρασίας του Λομπανόβσκι, ο οποίος επιχειρούσε με κάθε τρόπο να φιλοσοφήσει το ποδόσφαιρο. Ως κάτοικος Κιέβου, του ήταν πιο εύκολο να το αποδομήσει και να το επανακατασκευάσει, έχοντας όλο το τεχνολογικό υπόβαθρο ως συμπαραστάτη.\nΚέρδισε το ποδόσφαιρο με μαθηματικούς υπολογισμούς\nΣτην πρωτεύουσα της Ουκρανίας άνοιξε η πρώτη σχολή Κυβερνητικής (ένα υποσύνολο της επιστήμης συστημάτων το οποίο επικεντρώνεται στη μελέτη κυβερνητικών συστημάτων) το 1957, στο Κίεβο αναπτύχθηκε ο πρώτος μοντέρνος υπολογιστής το 1963.\nΟ ίδιος, ως μηχανικός θέρμανσης, κατείχε ήδη την αναλυτική σκέψη που χρειαζόταν για την καλύτερη κατανόηση του ποδοσφαίρου και των παραμέτρων του. Όταν, δε, το 1973 ανέλαβε τον Ντινάμο ως προπονητής, ενεργοποίησε την επαφή που απέκτησε με τον καθηγητή της Σχολής Φυσικών Επιστημών του Ντνίπρο, Ανατόλι Ζελέντσοβ.\nΟ Λομπανόβσκι είχε έρθει σε επαφή με τον συμπατριώτη στατιστικολόγο όταν έκανε το 3ετές… αγροτικό του στην προπονητική, στον πάγκο της Ντνίπρο. Με τη βοήθεια του Ζελέντσοβ επεδίωξε να κάνει αυτό που είχε στο πίσω μέρος του μυαλού του, να αλλάξει το ποδόσφαιρο. Και τα κατάφερε.\n«Ο Ζελέντσοβ εργαζόταν πάνω στην υπόθεση ότι από τη στιγμή που ακόμα και μια σκέψη ενός δεκάτου του δευτερολέπτου μπορεί να είναι αρκετά αργή για το σύγχρονο ποδόσφαιρο, ένας παίκτης πρέπει να γνωρίζει πού να πασάρει πριν πάρει την μπάλα», έγραψε ο Σάιμον Κούπερ στο βιβλίο του «Football Against the Enemy».\n«Με αυτήν τη συνθήκη, οι παίκτες της Ντινάμο έπρεπε να αποστηθίσουν τις στημένες φάσεις, όπως συμβαίνει με τους Αμερικανούς παίκτες του ράγκμπι, και να κινούνται μακριά από την μπάλα σε προκαθορισμένες πορείες».\nΩς ειδικός στους αριθμούς, ο Ζελέντσοβ θεωρούσε ότι μία ομάδα ποτέ δεν θα χάσει έναν αγώνα στον οποίο υπέπεσε σε λιγότερα λάθη κατά 18%, στις πιο σημαντικές στιγμές.\n«Το ποδόσφαιρο έγινε ένα σύστημα με 22 στοιχεία -δύο υποσυστήματα 11 στοιχείων-, που κινούνται εντός προκαθορισμένης επιφάνειας (γήπεδο) και υπόκεινται σε μία σειρά από περιορισμούς (κανονισμοί)», έγραψε ο Τζόναθαν Γουίλσον στον Guardian το 2011.\n«Αν τα δύο υποσυστήματα είναι ίσα, το αποτέλεσμα θα ήταν ισοπαλία. Αν το ένα ήταν πιο ισχυρό, τότε θα νικήσει».\nΚάπου εδώ, ο σπουδαίος αναλυτής ποδοσφαίρου και τακτικής και συγγραφέας από την Αγγλία έκανε λάθος. Όχι ακούσιο, αφού κι εκείνος, όπως όλοι οι μελετητές του Λομπανόβσκι, γνωρίζει καλά ποιο ήταν το πραγματικό σύστημα του Ουκρανού προπονητή και πως το ισχυρότερο… σύστημα επεδίωκε ισοπαλία με ένα πιο ανίσχυρο.\nΣτόχος το 75% των βαθμών\nΈνας άλλος υπολογισμός που είχαν κάνει Λομπανόβσκι και Ζελέντσοβ αφορούσε τον τρόπο με τον οποίο μία ομάδα όχι απλά θα κατακτούσε ένα παιχνίδι, αλλά θα κατακτούσε ολόκληρο πρωτάθλημα.\nΟ μαθηματικός τύπος ήταν απλός. Για να τερματίσει πρώτη μία ομάδα σε μία λίγκα όπου όλοι αγωνίζονται με όλους από δύο φορές, εντός κι εκτός έδρας, τότε αρκεί να κερδίσει όλα τα εντός έδρας παιχνίδια και να φέρει ισοπαλία σε όλα τα εκτός έδρας παιχνίδια.\nΑπαραίτητη προϋπόθεση σε αυτό το μοντέλο είναι η νίκη να προσφέρει 2 βαθμούς και η ισοπαλία 1, όπως συνέβαινε κατά κόρον σε πολλά ευρωπαϊκά πρωταθλήματα εκείνη την εποχή.\nΜε αυτά τα δεδομένα, μία ομάδα που θα κατακτούσε το 75% των διαθέσιμων βαθμών, θα είχε πολύ αυξημένες πιθανότητες κατάκτησης του τίτλου και θα έφτανε κατά πάσα πιθανότητα στην κατάκτηση του πρωταθλήματος.\nΤο σύστημα vyezdnyi και οι ισοπαλίες στα μισά παιχνίδια\nΗ Ντινάμο κατέκτησε το πρωτάθλημα του 1974 και του 1975 με τον Λομπανόβσκι στο «τιμόνι». Το 1975 έφερε στη Σοβιετική Ένωση και το πρώτο ευρωπαϊκό τρόπαιο, το Κύπελλο Κυπελλούχων, επικρατώντας στον τελικό της Φερεντσβάρος.\nΗ ομάδα που είχε ως αστέρι τον Όλεγκ Μπλαχίν ήταν με διαφορά η καλύτερη στην ανατολική Ευρώπη και έβαλε τις βάσεις για να οικοδομήσει μία αυτοκρατορία. Και για να το κάνει αυτό, άρχισε να… πετάει βαθμούς στο πρωτάθλημα.\nΠαραδοσιακά το σοβιετικό πρωτάθλημα δεν περιελάμβανε θέαμα και πολλά γκολ. Οι δύσκολες κλιματικές συνθήκες προωθούσαν το αργό ποδόσφαιρο και τα μακρινά ταξίδια καθιστούσαν αρκετά επιφυλακτικές τις φιλοξενούμενες ομάδες, ώστε να αποκομίσουν έστω τον βαθμό της ισοπαλίας και να μην πάει άδικος ο κόπος τους.\nΟι αρχές της χώρας επιχείρησαν να καταπολεμήσουν αυτήν την αμυντική νοοτροπία το 1973, όταν άλλαξαν το σύστημα βαθμολόγησης. Κάθε ισόπαλο παιχνίδι οδηγείτο στα πέναλτι. Ο νικητής έπαιρνε τον βαθμό της ισοπαλίας, ο χαμένος δεν έπαιρνε κάτι και ουσιαστικά το αποτέλεσμα έμοιαζε με ήττα.\nΤο 1974 καταργήθηκε αυτό το σύστημα και η Ντινάμο Κιέβου σκαρφάλωσε στην κορυφή της βαθμολογίας, σημειώνοντας 12 ισοπαλίες σε 30 αγωνιστικές, πίσω μόνο από τη Ζενίτ Λένινγκραντ (όπως λεγόταν τότε η Αγία Πετρούπολη) που σημείωσε 15 ισοπαλίες.\nΤο 1975 κατέκτησε τον τίτλο με μόλις 9 ισοπαλίες, αφού ήταν εμφανώς ανώτερη από κάθε ανταγωνισμό, ωστόσο 9 από τις 16 ομάδες της λίγκας είχαν διψήφιο αριθμό ισοπαλιών, ξανά σε 30 αγωνιστικές.\nΤο 1976 διεξήχθησαν δύο πρωταθλήματα, άνοιξη και φθινόπωρο. Στο πρώτο, η Ντινάμο είχε 5 ισοπαλίες σε 15 αγωνιστικές (8η θέση), στο δεύτερο είχε 6 ισοπαλίες σε 15 αγωνιστικές (2η θέση). Συνολικά, 11 ισοπαλίες σε μία πλήρη σεζόν.\nΤο αποκορύφωμα ήρθε το 1977, όταν το πρωτάθλημα διεξήχθη ξανά σε μία… δόση και εκ του αποτελέσματος έγινε διακριτό πως σχεδόν όλες οι ομάδες χρησιμοποίησαν το σύστημα vyezdnyi, το σύστημα με τις εντός έδρας νίκες και τις εκτός έδρας ισοπαλίες, στην προσπάθεια να αποκομίσουν ένα καλό πλασάρισμα στη βαθμολογία.\nΗ Ντινάμο Κιέβου ανέβηκε ξανά στην κορυφή της βαθμολογίας, κατακτώντας το 3ο πρωτάθλημα σε 4 σεζόν. Συγκέντρωσε μόλις 43 πόντους από τους 60 διαθέσιμους, παρότι ηττήθηκε μόλις μία φορά. Οι 15 ισοπαλίες σε 30 αγωνιστικές έπαιξαν τον σκοπό τους…\nΔεν ήταν η μοναδική ομάδα με τόσες ισοπαλίες στη λίγκα. Μόνο 3 ομάδες είχαν μονοψήφιο αριθμό ισοπαλιών. Όλες οι υπόλοιπες είχαν από 12 και πάνω, ενώ οι Ντινάμο Μόσχας, Καϊράτ, Νέφτσι και ΤΣΣΚΑ Μόσχας είχαν από 17.\nΤο ποσοστό των ισοπαλιών στο πρωτάθλημα έφτασε το 44,6%. Σχεδόν ένα στα δύο αποτελέσματα μέσα στη σεζόν ήταν ισόπαλο, με ό,τι αυτό συνεπάγεται για το θέαμα και τις… υποψίες.\nDogovornyi αγώνες όπως… calciopoli\nΟι σοβιετικές ποδοσφαιρικές αρχές αποφάσισαν να λάβουν μέτρα, αφού υποψιάστηκαν ότι ο αφύσικος αριθμός των ισοπαλιών οφείλεται σε dogovornyi αγώνες, δηλαδή… προσυμφωνημένους αγώνες, που υπηρετούσαν το σύστημα vyezdnyi.\nΟ Λομπανόβσκι, όπως και άλλοι προπονητές, κυρίως ομάδων που έκαναν πρωταθλητισμό, φέρεται να διαπραγματευόταν στα εκτός έδρας παιχνίδια με μικρότερες ομάδες την ισοπαλία, ώστε να εξασφαλίσει αυτόν τον πολύτιμο βαθμό.\nΜε αυτόν τον τρόπο, η Ντινάμο Κιέβου έφευγε από εκτός έδρας παιχνίδι έχοντας κερδίσει κάτι, ενώ η μικρότερη γηπεδούχος ομάδα κατάφερνε να αποκομίσει κι αυτή έναν βαθμό και να έχει να περηφανεύεται ότι σταμάτησε μία υπερδύναμη της εποχής.\nΈχοντας την ισοπαλία στο ‘τσεπάκι’ του, ο Λομπανόβσκι είχε τη δυνατότητα να ξεκουράσει βασικούς ποδοσφαιριστές και να τους προφυλάξει από τα μακρινά ταξίδια που απαιτούσε η ΕΣΣΔ.\nΤο εν λόγω σύστημα που επικράτησε στο σοβιετικό ποδόσφαιρο δεν είχε οικονομικά οφέλη, όπως συμβαίνει συνήθως με χειραγωγημένους αγώνες. Η… υποτέλεια των αδυνάτων θύμιζε περισσότερο calciopoli, σύμφωνα με το βιβλίο του Ρόμπερτ Έντελμαν για την ιστορία του σοβιετικού αθλητισμού «Serious Fun».\nΌπως και με το ιταλικό σκάνδαλο, όμως, υπήρχε μία παγίδα. Τον πρωτοπόρο ακολούθησαν και άλλες ομάδες που επιχείρησαν να κάνουν το ίδιο πράγμα, με συνέπεια η κατάσταση να ξεφύγει.\nΟι ισοπαλίες μειώθηκαν, η κυριαρχία συνεχίστηκε\nΓι’ αυτόν τον λόγο, το 1978 εισήχθη το όριο των ισοπαλιών στο πρωτάθλημα της χώρας. Αν μία ομάδα ξεπερνούσε τις 8 ισοπαλίες μέσα στη σεζόν, από την 9η ισοπαλία και έπειτα δεν έπαιρνε βαθμό.\nΟι ομάδες… ξαφνικά συμμορφώθηκαν. Στις πρώτες 8 αγωνιστικές από την εφαρμογή του μέτρου, το ποσοστό των ισοπαλιών έπεσε κάτω από το 25% επί των συνολικών αποτελεσμάτων. Ξαφνικά, το πρωτάθλημα άρχισε να γίνεται εκ νέου ανταγωνιστικό και οι ομάδες κυνηγούσαν τη νίκη, αντί για την αποφυγή της ήττας.\nΗ πρώτη χρονιά του νέου μέτρου, πάντως, κύλησε εις βάρος της Ντινάμο Κιέβου, αφού τερμάτισε στη 2η θέση (με 9 ισοπαλίες), πίσω από την Ντινάμο Τιφλίδας. Το 1979 έμεινε ξανά μακριά από τον τίτλο, μένοντας στις 5 ισοπαλίες. Από τις 15 του 1977 στις 5 μέσα σε δύο χρόνια.\nΤο 1980 το μέτρο έγινε λίγο πιο ελαστικό και το όριο ανέβηκε στις 10 ισοπαλίες. Με 9, η Ντινάμο Κιέβου επέστρεψε στους τίτλους και συνέχισε την κυριαρχία της στο εγχώριο ποδοσφαιρικό στερέωμα.\nΟ Λομπανόβσκι εξακολούθησε να τελειοποιεί τη μηχανή του, που το 1981 (με 9 ισοπαλίες ξανά) τερμάτισε 7 πόντους πάνω από τη 2η Σπαρτάκ Μόσχας, διαφορά τεράστια για τα δεδομένα της εποχής.\nΤο μέτρο συνεχίστηκε μέχρι το 1989 μάλιστα το 1987 κόστισε τον υποβιβασμό στην ΤΣΣΚΑ Μόσχας, που χρειαζόταν έναν βαθμό για να σωθεί, αλλά είχε 11 ισοπαλίες.\nΜια ιδιοφυΐα σε κάθε τομέα\nΣταδιακά, άρχισε να απενεργοποιείται μία κατάσταση που εκμεταλλεύτηκε άριστα ο Λομπανόβσκι τόσο εντός των τειχών, όσο και εκτός, αφού οι Σοβιετικές ομάδες είχαν μάθει να παίζουν για την ισοπαλία εκτός έδρας και για τη νίκη εντός, με συνέπεια όλες να φτάνουν μακριά στις διεθνείς διοργανώσεις, έστω κι αν δεν κατακτούσαν το τρόπαιο.\nΉταν ακόμα μία περίσταση, όμως, στην οποία ο Ουκρανός προπονητής απέδειξε ότι βρισκόταν πολύ μπροστά από την εποχή του, ακόμα κι αν δεν χρησιμοποίησε τα αγαπημένα του τεχνολογικά βοηθήματα. Το υπέροχο μυαλό του και φυσικά ο πιστός συνεργάτης του ήταν αρκετά για να του δώσουν ένα προβάδισμα έναντι του ανταγωνισμού.


Ποτέ δεν είναι αργά μερικές φορές να ανακαλύψεις μια καλή μπάντα, άλλωστε αυτός είναι ο λόγος που κάνουμε ό,τι κάνουμε όλα αυτά τα χρόνια στο School Of Rock. Και αυτοί είναι οι Vonavibe από την Αθήνα όπου και μας τράβηξαν το βλέμμα με το κομμάτι αλλά και το videoclip με τίτλο Come Undone.\nΑρχικά μας έκανε εντύπωση πως η Panik Records υπέγραψε μια rock μπάντα, που έχει αναμφίβολα σκληρό ήχο και όχι rock για καραμελωμένες στιγμές. Στο βιογραφικό της μπάντας, που υπάρχει από το 2015, είδαμε πως η εταιρία είχε διοργανώσει διαγωνισμό Battle Of The Bands το 2017 όπου και οι Vonavibe πήραν την πρωτιά και μαζί και το συμβόλαιο.\nΣτην «τροπαιοθήκη» τους, μετράνε ακόμα μια πρωτιά στο Global Battle of the Bands στην Ελλάδα το 2016, ενώ πρώτοι ήταν και στο Road to Desertfest Band Contest.\nΤώρα όσον αφορά τον ήχο τους, δεν είναι κάτι που δεν έχεις ξανακούσει, αλλά αυτό δεν είναι απαραίτητα κακό όταν το κάνεις σωστά. Όταν τα riffs, τα leads, τα φωνητικά και ο ρυθμός είναι όπως πρέπει να είναι σε αυτό το στιλ μουσικής, είσαι στον σωστό δρόμο. Μου θύμισαν Ευρωπαϊκές μπάντες που έχουν φιλτράρει τον Αμερικανικό ήχο, σαν από Σκανδιναβία μεριά. Europe αν θέλετε ένα όνομα που να σας χτυπήσει το καμπανάκι. Βέβαια αυτό προκύπτει από το συγκεκριμένο κομμάτι, καθώς η συμμετοχή τους σε festivals όπως Desertfest, δείχνει κάτι άλλο που θα το έχουμε ευκαιρία να δούμε αργότερα.\nΤο κλιπ έχει υπέροχη αισθητική και πλάνα από το Θέατρο Απόλλων στη Σύρο (μεταξύ άλλων), που προσωπικά λατρεύω να το επισκέπτομαι όταν πάω στο ιστορικό αυτό νησί.\nΒρε λες επιτέλους οι δισκογραφικές να καταλάβαν, έστω το 2018, πως υπάρχει κι αυτό το κοινό; Που διψάει για καλές παραγωγές της αγαπημένης του μουσικής; Ο χρόνος θα δείξει. Για την ώρα απολαύστε τους κι εσείς.\nΟι Vonavibe είναι:\nDyon – Guitars, Vocals\nSozo – Guitars\nAlexander Helmi – Bass\nGeorge Adriane – Drums


ΜΕΓΑΣ ΑΛΕΞΑΝΔΡΟΣ: 12/25/11\nΟΙ ΕΠΙΘΥΜΙΕΣ ΣΑΣ ΕΥΧΕΣ ΜΑΣ\nΑναρτήθηκε από ALEXANDER στις 4:06 π.μ.\nΕυχές που λάβαμε για τα χριστούγεννα\nAπό το blog Tα Ανήλια\nΑναρτήθηκε από ALEXANDER στις 3:54 π.μ.\nΟταν τα αγάλµατα µιλούν στους ανθρώπους\nΠέντε έλληνες καλλιτέχνες και ένας ποιητής αναφέρονται στο αγαπηµένο έργο τους από τον Ιερό Βράχο\nΗ πρώτη φορά που πήγα στο Μουσείο της Ακρόπολης ήταν µε το σχολείο. Ανοιξη, αλλά ο αέρας σφύριζε πάνω στον Βράχο, το ίδιο και η σφυρίχτρα του δασκάλου που ανακαλούσε στην τάξη όσους ξεγλιστρούσαν από τα µάτια του – κι ας δεχόταν κι αυτός µε τη σειρά του την επίπληξη του φύλακα.\nΗ πρώτη αίσθηση του Παρθενώνα ήταν ότι είναι τεράστιος, η δεύτερη ότι είναι ερειπωµένος (είπαµε, ηλικίες µονοψήφιου νούµερου). Μπροστά στο Ερέχθειο όµως όλοι σταθήκαµε προσοχή για να ακούσουµε την ιστορία της Καρυάτιδας που την είχε κλέψει ένας αδίστακτος άγγλος λόρδος, έτσι που οι άλλες να κλαίνε για τον χαµό της. Οµως, ω του θαύµατος, πλήθος άλλα όµορφα νεαρά κορίτσια µάς περίµεναν στο µικρό υπόγειο µουσείο: οι Κόρες.\nΑναρτήθηκε από ALEXANDER στις 3:42 π.μ.


Πρώτη καταχώρηση: Δευτέρα, 22 Μαρτίου 2021, 10:40\nΣε σειρά έργων του προγράμματος «HORIZON», που αποτελεί το χρηματοδοτικό πλαίσιο της Ευρωπαϊκής Ένωσης για την Έρευνα και την Καινοτομία, συμμετέχει η Protergia, που είναι ο Τομέας Ηλεκτρικής Ενέργειας και Φυσικού Αερίου της MYTILINEOS.\nΣυγκεκριμένα, όπως ανακοίνωσε η εταιρεία, τα έργα είναι:\nOneNet: για τη δημιουργία μίας νέας γενιάς υπηρεσιών δικτύου, με δίκαιες, διαφανείς και ανοιχτές συνθήκες για τον τελικό καταναλωτή.\nTwinERGY: για τη δημιουργία μίας ψηφιακής εργαλειοθήκης για τους καταναλωτές, μέσω ελκυστικών και εύκολων στη χρήση εφαρμογών.\nBeyond: για τη δημιουργία μιας πλατφόρμα διαχείρισης προηγμένης τεχνολογίας με σκοπό την παροχή καινοτόμων ενεργειακών υπηρεσιών στον κτηριακό τομέα.\nUtilitEE: που παρέχει ένα σύνολο οδηγιών αλλαγής ενεργειακής συμπεριφοράς με γνώμονα τον τελικό καταναλωτή.\nHolisder: για τη μείωση του ενεργειακού κόστους (~ 45%) των καταναλωτών και τη σταθεροποίηση των δικτύων ενέργειας.


Πολεμική μέθη μετά τις δολοφονικές επιθέσεις στο Παρίσι | Le Monde diplomatique\nPosted on 29/11/2015, 00:00 By Χάρης Λογοθέτης (μετάφραση)\nΤο σημείωμα της σύνταξης της Monde diplomatique που αναρτήθηκε διαδικτυακά μετά τις φονικές επιθέσεις της 13ης Νοεμβρίου στο Παρίσι και συνοψίζει την παγκόσμια κατάσταση που διαμορφώνεται μετά από αυτές.\nΣτις 13 Νοεμβρίου 2015, σειρά εκρήξεων και πυροβολισμών βύθισε στο πένθος το Παρίσι και το Σεν Ντενί, προκαλώντας τον θάνατο 130 ανθρώπων. Οι αυτουργοί των επιθέσεων, πολλοί από τους οποίους ήταν νεαροί Γάλλοι μουσουλμάνοι, δικαιολόγησαν τις πράξεις τους κάνοντας αναφορά στη στρατιωτική επέμβαση της χώρας τους κατά του Ισλαμικού Κράτους (ISIS) στη Συρία. Δύο ημέρες αργότερα, το Παρίσι προχώρησε σε νέους βομβαρδισμούς εναντίον των θέσεων του ISIS στη Συρία, κυρίως στην «πρωτεύουσα» της οργάνωσης, την πόλη Ράκα. Και, πλέον, η γαλλική κυβέρνηση, όπως και η δεξιά αντιπολίτευση, συμφωνούν στην αναγκαιότητα πολλαπλασιασμού των «πληγμάτων» στη Συρία. Κυβέρνηση και αντιπολίτευση συμφωνούν, επίσης, στην επείγουσα ανάγκη διεξαγωγής αμείλικτου «πολέμου» και στο εσωτερικό μέτωπο.\nΤο μόνο ζήτημα που φαίνεται να απασχολεί είναι η σύνθεση της διεθνούς συμμαχίας κατά του ISIS. Με ή χωρίς τη Ρωσία; Με ή χωρίς το Ιράν; Με ή χωρίς τη συριακή κυβέρνηση; Προς το παρόν, η γαλλική εξωτερική πολιτική, το κύρος της οποίας έχει τρωθεί σε μεγάλο βαθμό από διαδοχικά επεισόδια υποκρισίας και αδεξιότητας, μοιάζει να προσχωρεί στην ιδέα μιας όσο το δυνατόν ευρύτερης συμμαχίας. Τη θέση αυτή υποστηρίζουν ήδη ο πρώην Πρόεδρος της Δημοκρατίας Νικολά Σαρκοζί, ο πρώην πρωθυπουργός Φρανσουά Φιγιόν και ο πρώην υπουργός Εξωτερικών Αλέν Ζιπέ. Πριν από μερικούς μήνες ή και μερικές εβδομάδες, όλοι τους απαιτούσαν την προκαταβολική αποχώρηση του Σύρου προέδρου Μπασάρ Αλ-Άσαντ. Τώρα πια, όλοι τους έχουν εγκαταλείψει τη συγκεκριμένη αξίωση.\nΌμως, η γαλλική στρατιωτική επέμβαση, που αποφασίστηκε σε πολύ κλειστό κύκλο, χωρίς δημόσια συζήτηση, με το κοινοβούλιο να έχει απλώς διακοσμητικό ρόλο, με μια ευθυγράμμιση των μέσων ενημέρωσης που θυμίζει τις συνήθειες της πολεμικής προπαγάνδας, αναδεικνύει πολλά και βαθιά ζητήματα.\nΚατ’ αρχήν, την ύπαρξη «συμμαχίας»: όσο ευρύτερη είναι μια τέτοια συμμαχία, τόσο περισσότερο αποκλίνουν, ορισμένες φορές εξώφθαλμα, οι πολεμικοί στόχοι των βασικών κρατών που συμμετέχουν. Ορισμένες πλευρές (Ρωσία, Ιράν, λιβανέζικη Χεζμπολάχ κτλ.) επιδιώκουν, πάνω απ’όλα, να παραμείνει στην εξουσία το καθεστώς Αλ-Άσαντ, μολονότι είναι μισητό σε μεγάλο τμήμα του πληθυσμού της χώρας. Άλλες χώρες (ιδιαίτερα η Τουρκία και η Σαουδική Αραβία), οι οποίες επέδειξαν ανεκτικότητα απέναντι στο ISIS μέχρι η οργάνωση να στραφεί εναντίον τους, θα επιθυμούσαν να διασφαλιστεί η απομάκρυνση του Αλ-Άσαντ. Πώς να φανταστεί κανείς ότι αυτή η θεμελιώδης παρεξήγηση δεν θα καταλήξει σε νέες διενέξεις, σε περίπτωση που οι ευκαιριακοί σύμμαχοι επικρατήσουν του ISIS; Θα πρέπει, τότε, να προετοιμαστούμε για νέα επέμβαση που θα απομακρύνει (ή θα αποδεκατίσει) ορισμένους από τους πρώην συμμάχους; Οι φρικαλεότητες του ISIS είναι καταγεγραμμένες σε μεγάλο βαθμό, ακόμη και από την ίδια την οργάνωση. Παρ’ όλα αυτά, το ISIS έτυχε καλής υποδοχής στις σουνιτικές περιοχές του Ιράκ και της Συρίας, όπου οι κάτοικοι είχαν υποστεί εκμετάλλευση και τυραννική μεταχείριση από σιιτικές πολιτοφυλακές. Όσο κι αν δοκιμάζονται σήμερα από την εξουσία του ISIS, οι πληθυσμοί αυτοί δεν θα αισθανθούν απαραίτητα ότι τους απελευθερώνουν οι παλαιοί διώκτες τους.\nΤο άλλο θεμελιώδες ζήτημα αφορά τη νομιμότητα και την αποτελεσματικότητα των δυτικών στρατιωτικών επεμβάσεων, σε σχέση ακόμη και με τους στόχους που θέτουν οι ίδιες οι χώρες που τις πραγματοποιούν. To ISIS δεν είναι παρά μια πιο αιμοσταγής εκδοχή του τζιχαντιστικού σαλαφισμού που καλλιεργείται από τον ουαχαμπιτισμό της Σαουδικής Αραβίας, μιας σκοταδιστικής μοναρχίας που οι δυτικές πρωτεύουσες δεν έχουν πάψει να καλοπιάνουν. Κατά τα λοιπά, εάν υποτεθεί ότι, αυτή τη στιγμή, οι Ηνωμένες Πολιτείες, η Γαλλία, το Ηνωμένο Βασίλειο κτλ., δεν επιδιώκουν απλώς να διασφαλίσουν ότι η Μέση Ανατολή και οι σκοταδιστικές μοναρχίες του Κόλπου θα παραμείνουν δυναμική αγορά για τις πολεμικές βιομηχανίες τους, πώς να μην αναλογιστεί κανείς τον κυριολεκτικά καταστροφικό απολογισμό των πρόσφατων στρατιωτικών επεμβάσεων που Ουάσινγκτον, Παρίσι, Λονδίνο κ.ά. πραγματοποίησαν ή υποστήριξαν;\nΜεταξύ 1980 και 1988, στον πόλεμο ανάμεσα σε Ιράν και Ιράκ, οι χώρες του Κόλπου και οι δυτικές δυνάμεις παρείχαν σημαντική βοήθεια στο καθεστώς του Σαντάμ Χουσεΐν, ελπίζοντας, με τον τρόπο αυτό, να αποδυναμώσουν το Ιράν. Ο στόχος επιτεύχθηκε με τίμημα ένα εκατομμύριο νεκρούς. Δεκαπέντε χρόνια αργότερα, το 2003, διεθνής συμμαχία με επικεφαλής τις Ηνωμένες Πολιτείες και το Ηνωμένο Βασίλειο (αλλά χωρίς τη Γαλλία) κατέστρεφε το Ιράκ του Σαντάμ Χουσεΐν. Αποτέλεσμα; Η αραβική χώρα, ή ό,τι απέμεινε από αυτήν, έχει γίνει πολύ στενός σύμμαχος του… Ιράν. Και πολλές εκατοντάδες χιλιάδες κάτοικοι του Ιράκ σκοτώθηκαν, κυρίως λόγω της θρησκευτικής σύγκρουσης μεταξύ σουνιτών και σιιτών που πυροδοτήθηκε. Για να ολοκληρωθεί η εικόνα της καταστροφής, το ISIS ελέγχει τώρα μέρος των εδαφών του Ιράκ.\nΤο ίδιο σενάριο εκτυλίχθηκε και το 2011, όταν οι Δυτικοί, υπερβαίνοντας τη δικαιοδοσία που τους παρείχε απόφαση του ΟΗΕ, προκάλεσαν την πτώση του Μουαμάρ Καντάφι. Ισχυρίστηκαν ότι, με τον τρόπο αυτό, αποκατέστησαν τη δημοκρατία στη Λιβύη, σαν να καθόρισε ποτέ μια τέτοια φροντίδα τη χάραξη της εξωτερικής πολιτικής τους στην περιοχή. Σήμερα, η Λιβύη δεν είναι πια χώρα, αλλά μια εδαφική περιοχή στην οποία συγκρούονται στρατιωτικά δύο κυβερνήσεις. Χρησιμεύει ως οπλοστάσιο, ως κρησφύγετο ποικίλων τρομοκρατικών ομάδων, συμπεριλαμβανομένου του ISIS, και ως παράγοντας περιφερειακής αποσταθεροποίησης. Θα ήταν, άραγε, αυθάδεια να αναλογιστεί κανείς για λίγο τον απολογισμό των πρόσφατων δυτικών στρατιωτικών επεμβάσεων πριν εμπλακεί σε μια νέα επέμβαση και, μάλιστα, απ’ ό,τι φαίνεται, μέσα σε κλίμα γενικού ενθουσιασμού; Πέρσι, στο Ουέστ Πόιντ, ο ίδιος ο Αμερικανός πρόεδρος Μπαράκ Ομπάμα παραδεχόταν: «Από τον Β’ Παγκόσμιο Πόλεμο και μετά, ορισμένα από τα πιο οδυνηρά λάθη μας προήλθαν όχι από την αυτοσυγκράτησή μας, αλλά από τη σπουδή μας να εμπλακούμε σε πολεμικές περιπέτειες, χωρίς να σκεφτούμε τις συνέπειές τους».\nΌπως πάντα, η «πολεμική» ρητορική συνοδεύεται από την ενίσχυση της αστυνόμευσης και των μηχανισμών ασφαλείας. Είναι γνωστό σε ποιες εκτροπές οδήγησε η συγκεκριμένη τακτική στις ΗΠΑ. Στη Γαλλία, ήδη γίνεται λόγος για επαναφορά των συνοριακών ελέγχων, για αφαίρεση ιθαγένειας και για τροποποίηση του συντάγματος ώστε, όπως εξήγησε ο Πρόεδρος της Δημοκρατίας, να «επιτρέψουμε στην κρατική εξουσία να δράσει κατά της πολεμικής τρομοκρατίας».\nΠροφανώς, κανείς δεν θα μπορούσε να αρνηθεί την ανάγκη προστασίας του δημόσιου χώρου από τρομοκρατικές πράξεις, πολύ περισσότερο που οι συντονισμένες επιθέσεις της 13ης Νοεμβρίου ανέδειξαν τις δυσλειτουργίες των υπηρεσιών ασφαλείας. Θα πρέπει, άραγε, για τον λόγο αυτό, να δημιουργηθεί στο πόδι ένα νέο οπλοστάσιο περιορισμού των ατομικών ελευθεριών, τη στιγμή, μάλιστα, που οι «αντιτρομοκρατικοί» νόμοι διαδέχονται ο ένας τον άλλο και, συνήθως, αναθεωρούνται επί το αυστηρότερο πριν καν τεθούν σε ισχύ; Το σημερινό κλίμα υστερίας και αστυνομοκρατικής πλειοδοσίας ευνοεί, άλλωστε, τις πιο ανησυχητικές προτάσεις. Όπως την πρόταση φυλάκισης των «υπόπτων» για τζιχαντιστική ή ριζοσπαστική, δράση, κάτι που θα ισοδυναμούσε με την ανάθεση της απονομής δικαιοσύνης στην αστυνομία και τη διοίκηση και, μάλιστα, για να επιβάλλουν μονομερώς ποινές στερητικές της ελευθερίας.\nΜετά από τη σειρά προσχεδιασμένων εγκλημάτων που στόχευαν χώρους διασκέδασης και κοινωνικότητας μια Παρασκευή βράδυ, η αναστάτωση της γαλλικής κοινωνίας είναι κατανοητή. Οι πολιτικοί αρμόδιοι, όμως, έχουν ευθύνη να σκεφτούν τα κίνητρα των αντιπάλων τους και τις δυναμικές που τροφοδοτούν, αντί να επιδίδονται σε λεονταρισμούς με την ελπίδα μιας εφήμερης ανάκαμψης της ισχνής δημοτικότητάς τους.\nΕίμαστε ακόμη μακριά.\nCategories: Από το Δίκτυο Tags: ISIS, Γαλλία, επιθέσεις 13ης Νοεμβρίου 2015, ΗΠΑ, Ιράκ, Ιράν, ΙΣΙΣ, Ισλαμικό Κράτος, Λιβύη, Μπασάρ Αλ-Άσαντ, ΟΗΕ, Παρίσι, Σαντάμ Χουσεΐν\n← Η κατρακύλα της Γαλλίας\nΟι κλιματικές αιτίες των διενέξεων →


Σημαντικές ελλείψεις προσωπικού στο Κέντρο Υγείας Σαμοθράκης - Nownews.gr\n10 Ιουλίου, 2020, 7:51 μμ\nΑρχική ΠΕΡΙΦΕΡΕΙΑ Α.Μ.Θ Σημαντικές ελλείψεις προσωπικού στο Κέντρο Υγείας Σαμοθράκης\nΣημαντικές ελλείψεις προσωπικού στο Κέντρο Υγείας Σαμοθράκης\nΕν τούτοις, το ΚΥ απαιτεί ενίσχυση στις υφιστάμενες δομές και προσλήψεις απαιτούμενου προσωπικού.\nΌπως αναφέρει μάλιστα σε επιστολή που απέστειλε προς την 4η ΔΥΠΕ αλλά και τους Βουλευτές Έβρου, Αναστάσιο Δημοσχάκη και Χρήστο Δερμεντζόπουλο, σύμφωνα με τις τελευταίες δηλώσεις του Υπουργείου Υγείας, τα νησιά αποτελούν τον πιο αδύναμο κρίκο του Ε.Σ.Υ., και το άνοιγμα του τουρισμού κρύβει ενδεχομένως πολλά απρόοπτα.\nΕιδικότερα, στο πλήρωμα ασθενοφόρου στο ΚΥ Σαμοθράκης απομένουν (εξαιτίας μετατάξεων-απολύσεων-παραιτήσεων) μόλις τρεις εργαζόμενοι. Αποτέλεσμα της άνω χρονίζουζας πλέον κατάστασης, είναι πως για την κάλυψη των υφιστάμενων κενών του προγράμματος να απαιτείται από κάθε υπάλληλο να εργάζεται καθ’ υπέρβαση κάθε νόμιμου ωραρίου που προβλέπεται από τις κείμενες διατάξεις.\nΌπως επισημαίνεται στη συνέχεια στην επιτολή, καθίσταται σαφές ότι με το υπάρχον προσωπικό, σύμφωνα με το νόμιμο ωράριο εργασίας, δε δύναται να καλυφθεί καμία νυχτερινή βάρδια (από τις 23:00 μέχρι τις 7:00). Εξαιτίας της κατάστασης, το ΚΥ Σαμοθράκης απαιτεί την άμεση επάνδρωση του πληρώματος ασθενοφόρου με δύο ακόμη άτομα.\nΌπως αναφέρεται άλλωστε στην επιτολή, στο νησί της Σαμοθράκης διαμένουν περίπου 3.000 κάτοικοι, ενώ κατά τη θερινή περίοδο ο πληθυσμός του νησιού πολλαπλασιάζεται. Επιπλέον, επειδή δεν υπάρχει βάση ΕΚΑΒ στην περιοχή, το ασθενοφόρο του ΚΥ καλύπτει όλα τα επείγοντα περιστατικά. Ως εκ τούτου, δε δύναται να καλυφθούν τα κενά του προγράμματος από το πλήρωμα ασθενοφόρου του ΕΚΑΒ, μια τακτική που εφαρμόζεται σε μια πλειάδα Κέντρων Υγείας στην ηπειρωτική χώρα.\nΑκόμη, εκτός από τις ελλείψεις προσωπικού πληρώματος ασθενοφόρου στο ΚΥ, εμφανίζεται σοβαρή έλλειψη ιατρικού προσωπικού, μικροβιολογικού εργαστηρίου, διοικητικού υπαλλήλου, υπαλλήλων τμήματος καθαριότητας και γενικών καθηκόντων.\nΚαταλήγοντας, η επιστολή εξηγεί πως για να επιτευχθεί η ομαλή λειτουργία του ΚΥ Σαμοθράκης σε 24ωρη βάση, απαιτείται επείγουσα πρόσληψη μόνιμου ή επικουρικού προσωπικού. Συγκεκριμένα, κάνει λόγο για πρόσληψη δύο Γενικών Ιατρών, ενός Παιδιάτρου και, όπως προαναφέρθηκε, δύο Υπαλλήλων για το πλήρωμα του ασθενοφόρου.\nΠροηγούμενο άρθροΜηχανική βλάβη σε πλοίο της γραμμής Λιμένα – Κεραμωτής\nΕπόμενο άρθροΣυνομιλία Παππά-Μιωνή: Αυθεντικό το ηχητικό σύμφωνα με πραγματογνωμοσύνη


Αρραβωνιάστηκε η Taylor Swift; Το πλάνο από το καινούργιο της ντοκιμαντέρ που φούντωσε τις φήμες - Instyle GR\nΑρραβωνιάστηκε η Taylor Swift; Το πλάνο από το καινούργιο της ντοκιμαντέρ που φούντωσε τις φήμες\n31/01/2020 @ 12:21:14\nΠρεμιέρα κάνει σήμερα (31/01) στο Netflix το νέο ντοκιμαντέρ της Taylor Swift, Miss Americana, στο οποίο οι θαυμαστές της θα έχουν τη δυνατότητα να μάθουν άγνωστες πτυχές από τη ζωή και την καριέρα της τραγουδίστριας μέχρι σήμερα.\nΌσοι παρακολουθήσαν το ντοκιμαντέρ στην πρώτη προβολή του στο Sundance Film Festival, παρατήρησαν κάτι περίεργο σε μια σκηνή που φούντωσε τις φήμες ότι ίσως η Taylor και να έχει αρραβωνιαστεί με το σύντροφο της, Joe Alwyn.\nΣυγκεκριμένα, σε ένα πλάνο που δείχνει τη τραγουδίστρια να κάνει μια συζήτηση πολιτικού ενδιαφέροντος με τους γονείς της και δυο συνεργάτες από την ομάδα της, διακρίνεται ένα δαχτυλίδι στο χέρι της Taylor.\nΌταν η παραγωγός του ντοκιμαντέρ, Lana Wilson ρωτήθηκε για αυτό στο Sundance Film Festival, απάντησε: “Θα πρέπει να ξανακοιτάξω αυτή τη σκηνή”.\nΔείτε παραπάνω το τρέιλερ του ντοκιμαντέρ.\nMISS AMERICANA taylor swift αρραβώνας ντοκιμαντέρ


Σοφία Μουτίδου: Δικηγορικό γραφείο προσπάθησε να κατασχέσει το σπίτι της! - MaryMary.gr\nΑυτό που συνέβη στη Σοφία Μουτίδου είναι απίστευτο!\nΜέσα από το κανάλι της στο YouTube η Σοφία Μουτίδου μας ενημέρωσε πως ένα δικηγορικό γραφείο προσπάθησε να κατασχέσει το σπίτι της με την δικαιολογία πως το στεγαστικό της δάνειο είναι απλήρωτο εδώ και δυο ολόκληρα χρόνια.\nΗ Σοφία Μουτίδου, όπως θα ακούσεις κι εσύ στο video, εξηγεί πως δεν χρωστάει ούτε μια δόση, αλλά η δικηγόρος με την οποία συνομιλούσε υποστήριζε πως εκκρεμούν δόσεις του στεγαστικού της δανείου και γι’ αυτό θα προχωρήσουν σε κατάσχεση τους σπιτιού της.\nΦυσικά η Σοφία Μουτίδου την έβαλε στη θέση της και πρέπει να δεις όλο το video γιατί θα μάθεις πολλά!\nΊριδα Παπουτσή: Τα σκληρά λόγια της φίλης και συγκατοίκου του Τάσου Ξιαρχό για το bullying: "Πρέπει να μάθει να κλείνει το στόμα του"\nΤάσος Ξιαρχό, “ποταμός” η φίλη και συγκάτοικος του! Μαζί με την Ίριδα Παπουτσή μένει το τελευταίο διάστημα ο Τάσος Ξιαρχό στο ίδιο σπίτι στην Αθήνα. Η κάμερα του Πρωινού και ο Γρηγόρης ...\nΕπίθεση με βιτριόλι: Στο Μικτό Ορκωτό η Ιωάννα Παλιοσπύρου – Σήμερα η αγόρευση των δύο δικηγόρων\nΟι τελευταίες «παραστάσεις» στο τραγικό «έργο» της επίθεσης με βιτριόλι στην Ιωάννα Παλιοσπύρου, πριν από σχεδόν ενάμιση χρόνο από την Έφη Κακαράντζουλα θα δοθούν αυτές τις μέρες, μέχρις ότου παρθεί η τελική ...


Homo σκεπτόμενος: Τα γιορτινά "πρέπει" και η οικογένεια\nΈφτασαν πλέον οι γιορτές, χαλαρώνει η δουλειά, παίρνεις τα δώρα σου και γενικά αλλάζει η διάθεση σου. Όμως έχεις ένα θέμα να αντιμετωπίσεις. Όλους αυτούς τους συγγενείς που δεν βλέπεις όλο τον χρόνο, πρέπει να τους δεις μαζεμένους σε τραπέζια με ψεύτικα χαμόγελα και ακόμα πιο ψεύτικο ενδιαφέρον.\nΚόσμο που και καλά πρέπει να χαιρετήσεις για τις διακοπές γιατί ο καθένας πηγαίνει στη πόλη του ενώ δεν έχεις και ιδιαίτερες σχέσεις. Αυτό το δήθεν ενώπιον εορτών...Πόσο κουραστικό είναι! Να πρέπει να περνάς τις γιορτές με κόσμο που δεν έχετε καλά καλά ούτε τα τυπικά.\nΠου θέλω να καταλήξω; Τίποτα από τα παραπάνω δεν είναι υποχρεωτικά. Κοιτάξτε να περνάτε καλά με ανθρώπους που τους αγαπάτε και σας αγαπάνε. Αυτοί που νοιάζονται για σας όλο τον χρόνο και όχι μόνο σε γιορτές και γενέθλια. Που είναι εκεί στα εύκολα αλλά και στα δύσκολα. Ο όρος οικογένεια είναι αρκετά παρεξηγημένος. Οικογένεια δεν είναι απαραίτητα μόνο το ίδιο αίμα. Οικογένεια είναι η αληθινή αγάπη και το νοιάξιμο για τον άλλον. Ένας κολλητός μπορεί να είναι περισσότερο αδερφός από έναν αδερφό εξ αίματος. Να θυμάστε ότι για όλους εκεί έξω υπάρχει μια " αληθινή" οικογένεια. Εύχομαι καλές γιορτές σε όλους με υγεία, αγάπη και ανθρωπιά.\nΑναρτήθηκε από Γρηγόρης Βασιλειάδης στις 7:44:00 μ.μ.\nΕτικέτες Αγάπη, Ανθρωπιά, Γιορτές, Οικογένεια, Προβληματισμοί, Σκέψεις, τα γιορτινά πρέπει, Χριστούγεννα


SpoudaZO.gr - Εκατό φιλιά στους τοίχους του Παρισιού\nΕκατό φιλιά στους τοίχους του Παρισιού\nO Γάλλος ποιητής Alfred de Musset έλεγε: «η μόνη αληθινή γλώσσα στον κόσμο είναι ένα φιλί». «#le_baiser» είναι ο τίτλος του πρότζεκτ που έχει γεμίσει τους τοίχους του Παρισιού με φιλιά. Εκατό ζευγάρια κλήθηκαν από τον καλλιτέχνη Julien nonnon να πάρουν μέρος στην περιπέτεια της δημιουργίας που ονόμασε «βιβλιοθήκη της αγάπης». Οι τοίχοι στους δρόμους του φθινοπωρινού Παρισιού γέμισαν φιλιά θυμίζοντας σε όλους ότι η πόλη αυτή είναι η Πόλη του Έρωτα.\nΠερισσότερα σε αυτή την κατηγορία: « Εκπαιδευτικές δράσεις Μουσείου Επιστημών και Τεχνολογίας ΠΠ 2016-2017 7 πράγματα που δεν ξέρατε για την Ελλάδα »


Διακόσμηση μπάνιου | Echo Deco\nΔιακόσμηση με υπέροχα χρώματα και υλικά, για ένα πρακτικό και χαρούμενο μπάνιο!\nBox κουρτίνα μπάνιου 180x200 εκ\nΧάρη στη σύνθεσή της από πολυεστέρα είναι εξαιρετικά ανθεκτική γι’ αυτό και δεν επηρεάζεται από τα π..\nLace Earthly σετ sαπουνάκια χειροποίητα τεσσάρων τεμαχίων 50 g\nΣαπουνάκια χειροποίητα 4 τεμαχίων 50 g. Φιλικά προς την επιδερμίδα και ιδανικά για την καθημερινή πε..\nLace Exotic σετ χειροποίητα σαπουνάκια τεσσάρων τεμαχίων 40 g\nΣαπουνάκια χειροποίητα τεσσάρων τεμαχίων 40g. Φιλικά προς την επιδερμίδα και ιδανικά για την καθημερ..\nΑξεσουάρ μπάνιου σε μαύρο χρώμα κεραμικό σετ των τριών τεμαχίων\nΑξεσουάρ μπάνιου σε μαύρο χρώμα κεραμικό σετ των τριών τεμαχίων. Τα χρώματα από τα φωτάκια ενδέχε..\nΚεραμικό dispenser για υγρό σαπούνι 10x12 εκ\nΚεραμικό dispenser για υγρό σαπούνι 10x12 εκ. Διάλεξε ποιό ταιριάζει στο μπάνιο σου και γράψτο μας σ..\nΚεραμικό dispenser για υγρό σαπούνι 6x6x17 εκ\nΚεραμικό dispenser για υγρό σαπούνι 6x6x17 εκ. Επίλεξε ποιο χρώμα ταιριάζει με το μπάνιο σου και γρά..\nΚεραμικό βάζο για υγρό σαπούνι σε τρία σχέδια 8x17 εκ\nΚεραμικό βάζο για υγρό σαπούνι σε τρία σχέδια 8x17 εκ. Επίλεξε το σχέδιο που θες και γράψτο μας στο ..\nΚεραμικό σετ μπάνιου σε μάυρο χρώμα τριών τεμαχίων\nΚεραμικό σετ μπάνιου σε μάυρο χρώμα τριών τεμαχίων. Τα χρώματα από τα φωτάκια ενδέχεται να διαφέρ..\nΚεραμικό σετ μπάνιου τεσσάρων τεμαχίων σε δύο χρώματα\nΚεραμικό σετ μπάνιου τεσσάρων τεμαχίων σε δύο χρώματα. Τα προϊόντα ενδέχεται να έχουν ελάχιστες διαφ..\nΚουρτίνα μπάνιου Essential γκρι 180x200 εκ\nΚουρτίνα μπάνιου Essential Gray σε μοντέρνο γκρι χρώμα. Μια φωτεινή κουρτίνα που θα ανανεώσει το μπά..\nΚουρτίνα μπάνιου Essential σε μπεζ απόχρωση 180x200 εκ\nΚουρτίνα μπάνιου από 100% Polyester. Χάρη στη σύνθεσή της από πολυεστέρα είναι εξαιρετικά ανθεκτική ..\nΚουρτίνα μπάνιου Essential στο χρώμα της μέντας 180x200 εκ\nΚουρτίνα από 100% Polyester. Χάρη στη σύνθεσή της από πολυεστέρα είναι εξαιρετικά ανθεκτική γι’ αυτό..\nΜεταλλική κανάτα με βαθύ πιάτο σε γκρι χρώμα\nΈνα μοναδικό σετάκι από άλλη εποχή που θα ξυπνήσει αναμνήσεις σε κάποιους! Τόσο το Ραμίνι, η μεγάλη..\nΜεταλλική κανάτα με βαθύ πιάτο στο χρώμα της τέφρας\nΜπλε Essential κουρτίνα μπάνιου 180x200 εκ\nΣετ μπάνιου κεραμικό σε λευκό χρώμα τεσσάρων τεμαχίων\nΣετ μπάνιου κεραμικό σε λευκό χρώμα τεσσάρων τεμαχίων. Τα προϊόντα ενδέχεται να έχουν μικρές χρωμ..\nΚεραμικό ρετρό μπουκάλι για υγρό σαπούνι σε τέσσερα παλ χρώματα\nΚεραμικό ρετρό μπουκάλι για υγρό σαπούνι σε τέσσερα παλ χρώματα . Τα προϊόντα ενδέχεται να έχουν μικ..


Online κράτηση πτήσης από Πόζναν - για Ναγκόγια τώρα από 3.078 PLN - Lufthansa\nΠτήση Πόζναν Ναγκόγια από 3.078 PLN\nΚαταπληκτικοί ναύλοι για την πτήση σας από Πόζναν προς Ναγκόγια\nΠροσπαθείτε να βρείτε προσιτές τιμές πτήσεων από Πόζναν για Ναγκόγια; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Ναγκόγια NGO τον Μαρτίου 2022 από 3.078 PLN.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Πόζναν προς Ναγκόγια διατίθεται με 3.078 PLN, τον Μαρτίου 2022.


8 μυστικά που θα κάνουν τον μεταβολισμό σας να «τρέχει». 8 μυστικά που θα κάνουν τον μεταβολισμό σας να «τρέχει». – Site Mou\n8 μυστικά που θα κάνουν τον μεταβολισμό σας να «τρέχει».\nΑρχική Ομορφιά 8 μυστικά που θα κάνουν τον μεταβολισμό σας να «τρέχει».\nΚαταναλώστε σνακ: Τα μικρά και υγιεινά σνακ θα σας γλυτώσουν μακροπρόθεσμα από θερμίδες, καθώς «ξεγελούν» την πείνα και αποτρέπουν την υπερφαγία. Επιπλέον, τα μεγάλα γεύματα προκαλούν απότομη αύξηση του σακχάρου στο αίμα, πράγμα το οποίο ενθαρρύνει την αποθήκευση λίπους. Προτιμήστε σνακ όπως τα ανάλατα αμύγδαλα, τα καρύδια ή τα αποξηραμένα φρούτα.\n« Ο πεντανόστιμος κορμός σοκολάτας των παιδικών μας χρόνων\nΠώς θα κινηθούν τα Μέσα Μαζικής Μεταφοράς την ημέρα των Θεοφανείων »


ΠΛΗΡΟΦΟΡΙΑΚΑ ΣΥΣΤΗΜΑΤΑ ΝΟΣΟΚΟΜΕΙΩΝ: ΛΕΙΤΟΥΡΓΙΚΗ ΝΕΥΡΟΧΕΙΡΟΥΡΓΙΚΗ\nH Λειτουργική Νευροχειρουργική ασχολείται με τη θεραπευτική προσέγγιση παθήσεων του Κεντρικού Νευρικού Συστήματος, όπου συναντάται παθολογική λειτουργική δραστηριότητα παρά την ύπαρξη φυσιολογικής δομής και ανατομίας του νευρικού ιστού.\nΣήμερα, οι τεχνικές νευροτροποποίησης είναι εύκολα προσβάσιμες και προσφέρουν τα πλεονεκτήματα της ασφάλειας και της ειδικότητας. Οι χρησιμοποιούμενες τεχνικές λειτουργικής παρέμβασης εφαρμόζονται στον εγκέφαλο, στη σπονδυλική στήλη και στο περιφερικό νευρικό σύστημα. Η γνώση των σύγχρονων απεικονιστικών μεθόδων, της ηλεκτροφυσιολογίας και της στερεοταξίας θεωρείται απαραίτητη για την εφαρμογή των διαφόρων τεχνικών νευροτροποποίησης.\nΗ Μπακλοφαίνη (Baclofen) είναι ένας αγωνιστής GABA και η κύρια περιοχή δέσμευσης του φαρμάκου είναι οι υποδοχείς της σπονδυλικής στήλης, όπου δρα μειώνοντας την απελευθέρωση των διεγερτικών νευροδιαβιβαστών και της ουσίας P. Η χορήγησή της βελτιώνει τον κλώνο, μειώνει τη συχνότητα του σπασμού και αυξάνει το εύρος των κινήσεων, με αποτέλεσμα τη λειτουργική βελτίωση της κινητικότητας. Η ενδοραχιαία χορήγηση μπακλοφαίνης ενδείκνυται σε ασθενείς με φαρμακοανθεκτική σπαστικότητα. Η Κλίμακα Ashworth και η συχνότητα των σπασμών σε μετρούμενη κλίμακα (spasm score) φαίνεται να είναι κλινικά χρήσιμες μεταβλητές εκτίμησης της σπαστικότητας στον ιατρικό κόσμο. Μία τιμή άνω του 3 για την κλίμακα Ashworth και άνω του 2 για την κλίμακα μέτρησης της συχνότητας των σπασμών (spasm score) για τουλάχιστον 12 μήνες παρά την από του στόματος φαρμακοθεραπεία στις μέγιστες επιτρεπτές δόσεις αποτελούν ισχυρά ενδεικτικά κριτήρια εφαρμογής της ενδοθηκικής θεραπείας με μπακλοφαίνη.\nΟ πόνος δεν αποτελεί μόνο τη φυσιολογική εκδήλωση μιας πάθησης, αλλά συγχρόνως την ψυχολογική και κοινωνική έκφρασή της. Το ιατρείο πόνου συνιστά μια σύγχρονη μονάδα πολυπαραγοντικής θεραπευτικής προσέγγισης ασθενών με χρόνια επώδυνα σύνδρομα, καθένα από τα οποία έχει διαφορετική αιτιολογία και χρήζει ιδιαίτερης αντιμετώπισης. Ο ασφαλής και επιτυχής χειρισμός του πόνου είναι αποτέλεσμα της συνεργασίας διαφόρων ιατρικών ειδικοτήτων.\nΤο ιατρείο πόνου προσεγγίζει θεραπευτικά ένα ευρύ φάσμα παθολογικών καταστάσεων που επιπλέκονται με ανάπτυξη χρόνιου άλγους, όπως:\nΗ χορδοτομή συνίσταται σε διακοπή του πλάγιου νωτιαιο-θαλαμικού δεματίου με στόχο τη διακοπή της μεταφοράς ερεθισμάτων πόνου και θερμοκρασίας από περιοχές του αντίθετου ημιμορίου του σώματος. Καλύτεροι υποψήφιοι για χορδοτομή είναι οι ασθενείς με ετερόπλευρο άλγος κάτω άκρου, ως επί εδάφους διήθησης του νευρικού πλέγματος από καρκίνο του ορθού ή των γυναικολογικών οργάνων με προσδόκιμο επιβίωσης περίπου 2-3 έτη.\nΗ μέση συνδεσμική μυελοτομή συνίσταται σε διακοπή των ινών πόνου που διαδράμουν τον πρόσθιο σύνδεσμο του νωτιαίου μυελού κατά την πορεία τους από τα ραχιαία κέρατα προς το αντίπλευρο νωτιαιοθαλαμικό δεμάτιο. Ενδείκνυται σε ασθενείς με περινεϊκό ή κοκκυγικό άλγος καρκινικής αιτιολογίας και σε ασθενείς με αμφοτερόπλευρο άλγος στα κάτω άκρα μετά από κάκωση του νωτιαίου μυελού.\nΗ διέγερση του νωτιαίου μυελού ενδείκνυται κυρίως για ασθενείς με χρόνια οσφυοισχιαλγία, η οποία αποτελεί απότοκο προηγούμενων επεμβάσεων στη σπονδυλική στήλη ή τραύματος του νωτιαίου μυελού. Μπορεί επιπλέον να εφαρμοσθεί σε ασθενείς με ασταθή στηθάγχη και με περιφερική αγγειακή νόσο, καθώς επάγει την αύξηση της αιματικής ροής μέσω πρόκλησης αγγειοδιαστολής.\nΥποψήφιοι για διέγερση του νωτιαίου μυελού είναι οι ασθενείς με χρόνιο φαρμακοανθεκτικό άλγος σαφούς αιτιολογίας, που δεν χρήζουν περαιτέρω διορθωτικής χειρουργικής παρέμβασης, δεν πάσχουν από ψυχιατρικές παθήσεις και έχουν ανταποκριθεί επιτυχώς στη δοκιμαστική διέγερση του νωτιαίου μυελού. Τα αποτελέσματα της διέγερσης του νωτιαίου μυελού εξαρτώνται τόσο από την αυστηρή επιλογή των ασθενών και τη σωστή εφαρμογή της χειρουργικής τεχνικής, όσο και από τη συμμόρφωση και την επαρκή εκπαίδευση των ασθενών.\nΟ διεγέρτης του νωτιαίου μυελού είναι μια συσκευή που τοποθετείται χειρουργικά κάτω από το δέρμα του ασθενούς για να στείλει ένα ήπιο ηλεκτρικό ρεύμα στο νωτιαίο μυελό. Ένα ηλεκτρόδιο ή μια πλάκα τοποθετείται επισκληριδίως και μεταφέρει το ρεύμα από μια γεννήτρια παλμών προς τις νευρικές ίνες του νωτιαίου μυελού. Όταν είναι ενεργοποιημένη η γεννήτρια, η διέγερση γίνεται αντιληπτή ως ένα ήπιο αίσθημα καύσους στην περιοχή όπου ο πόνος γίνεται συνήθως αισθητός. Η ένταση του ηλεκτρικού ρεύματος διακόπτει το σήμα μεταφοράς του πόνου προς τον εγκέφαλο του ασθενούς. Η διέγερση δεν εξαλείφει τον πόνο, παρεμβαίνει απλά στην οδό αντίληψης αυτού. Ο στόχος της διέγερσης του νωτιαίου μυελού είναι η επίτευξη της μείωσης του πόνου σε ποσοστό 50-70%.\nΑναρτήθηκε από Katerina R. στις 11:07 π.μ.\nΑναρτήθηκε από Katerina R. Elena T. στις 3:06 μ.μ.


Επικοινωνήστε με την Κυράνη Γεωργουδάκη – Nikolas art Athens\nNIKOLAS ART ATHENS IKE\n0030 210 28 48 875\nΟνομάζομαι Κυράνη Γεωργουδάκη, η σύμβουλος πωλήσεων της Νικόλας art Athens. Η εικοσαετής πείρα μου στο χώρο της καλλιτεχνικής βιοτεχνίας και του τουρισμού μου δίνει τη δυνατότητα να κατανοήσω τις επιθυμίες και ανάγκες σας και να σας συμβουλεύσω ανάλογα στις αγορές σας.\nΑπό μικρή ηλικία είχα σχέση με τη ζωγραφική, αλλά άρχιζα να ζωγραφίζω πιο συστηματικά στο Γυμνάσιο. Μετά το Λύκειο φοίτησα στο «Εμπορικό Κολλέγιο St. George»,στο διετές πρόγραμμα ελληνοαγγλομαθών γραμματέων.\nΕργάστηκα τέσσερα χρόνια στην Αθήνα, σε τουριστικό οργανισμό με έδρα την Ζυρίχη και στη συνέχεια έζησα στην Ελβετία, όπου σπούδασα διοίκηση ξενοδοχειακών επιχειρήσεων.\nΕπιστρέφοντας στην Ελλάδα, αποφάσισα να εργαστώ στην Νικόλας art Athens, με αντικείμενο την παραγωγή και τις πωλήσεις. Ταυτόχρονα τους καλοκαιρινούς μήνες λειτουργούσα κατάστημα τουριστικών ειδών στην Χώρα Κυθήρων.\nΜέσα στα τελευταία 20 χρόνια εκτός του ότι εμβάθυνα τις γνώσεις μου στις ξένες γλώσσες (αγγλικά, γερμανικά, γαλλικά, ιταλικά), παρακολούθησα μαθήματα πάνω στο σχέδιο-ζωγραφική (διάφορες τεχνικές),ιστορίας της τέχνης αγγειοπλαστική, βιτρό και επεξεργασία ψηφιακής εικόνας, στην Ελλάδα και το εξωτερικό. Η ζωγραφική δεν αποτελεί μόνο επάγγελμα για εμένα αλλά αγαπημένη απασχόληση κατά τις ελεύθερες ώρες μου.\nΕίμαι στη διάθεσή σας και θα χαρώ να σας γνωρίσω.\nΈκθεση ζωγραφικής - Ράνυ Γεωργουδάκη - Δημαρχείο Χολαργού 14-17/02/2019


Στείρωση κι ευθανασία – People of the Net\nΣτείρωση κι ευθανασία\nΚαμιά φορά, παρατηρώντας τους ανθρώπους γύρω μου, αλλά και διαβάζοντας ειδήσεις, οι λέξεις του τίτλου μου έρχονται κατευθείαν στο μυαλό σαν μια λογική λύση για το μείζον πρόβλημα της παραλυτοσύνης.\nΠαραδέξου το, κάποια στιγμή έπεσες σε κάποιον άνθρωπο με τόσο κακή συμπεριφορά, που είπες από μέσα σου: «γιατί δεν ψοφάει να ησυχάσουμε;». Και πάω τη σκέψη σου ένα βήμα παραπέρα: γιατί να μπορεί να κάνει παιδιά αυτό το ζώον και να διαιωνίζεται το γονίδιο της μαλακίας στον εγκέφαλο;\nΠέρα από την καθημερινή ειδησεογραφία, όπου θα δούμε ανθρώπους να κάνουν από ηλίθιες πράξεις εως και φρικτά εγκλήματα, η καθημερινότητα είναι ο μεγαλύτερος σύμμαχος υπέρ των απόψεών μου. Πας να βγεις από το βαγόνι κι εκείνη την ώρα πάνε να μπουν όλοι μαζικά. ΜΕ ΠΟΙΑ ΛΟΓΙΚΗ ΩΡΕ ΓΑΜΗΜΕΝΟΙ ΓΑΜΩΜΑΝΟΙ;;; Κάθεσαι πρώτος στο φανάρι και περιμένεις να ανάψει πράσινο για να στρίψεις και τότε τσουπ! πετάγεται από δίπλα σου ο μαλάκας να μπει πρώτος. ΜΑΚΑΙΡΩΣΕΙ ΚΑΙ ΜΠΙΣΤΟΛΩΣΕΙ! Ακραία αντιμετώπιση λες το να του τα κόψουν και να τον αφήσουν να ψοφήσει; Σκέψου τώρα κάποιος από τα πιο πάνω παραδείγματα να είναι γονιός ή δάσκαλος ή celebrity. Δηλαδή άτομο που με τον ένα ή τον άλλο τρόπο, επηρεάζει χαρακτήρες. Είναι πρότυπο τώρα αυτό, που ξεκινάει μια αλυσιδωτή αντίδραση μαλακισμένης συμπεριφοράς;\nΠροσπαθούμε να κάνουμε τον κόσμο καλύτερο, κι όμως υπάρχουν λεπτομέρειες που δεν τις προσέχουμε και τόσο. Σαφώς και υπάρχουν πιο βαρβάτες περιπτώσεις ανθρωποειδών να εξετάσουμε, πέρα από τις παραπάνω. Οι άνθρωποι που κάνουν φασαρίες σε υπηρεσίες χωρίς λόγο. Οι άνθρωποι που ρίχνουν φόλες σε αδέσποτα. Οι άνθρωποι που κακοποιούν παιδιά. Πόσες κατηγορίες ακόμα. Θα τις προσπεράσουμε σχολιάζοντας «τι κτήνος Θεέ μου» και θα πάμε για καφέ. Θα εκνευριστούμε παραπάνω με κάποιον με απροσάρμοστη συμπεριφορά, θα εκτονώσουμε τα νεύρα που μας προκάλεσε κάποιος λιγότερο ενοχλητικός κάπου που δεν έχει νόημα και θα γίνουμε κι εμείς σταδιακά το παράδειγμα κάποιου άλλου για να υποστηρίξει ότι οι μερικοί άνθρωποι χρειάζονται στείρωση κι ευθανασία. Ίσως τελικά, όλη η ανθρωπότητα να τα χρειάζεται.\nΌλα αυτά βέβαια, πιθανότατα να προέρχονται από κατασκευαστικό λάθος. Ο Θεός δεν μας έφτιαξε κατ’εικόνα και καθ’ομοίωση. Αλλιώς, θα μας έκανε κι εμάς αόρατους σαν και δαύτον. Κι αφού δε βλέπουμε που δε βλέπουμε τον δίπλα μας στην ανάγκη, δε θα βλέπαμε και τα στραβά του, ώστε να μη γινόμασταν κι εμείς στραβότεροι…\nOne thought on “Στείρωση κι ευθανασία”\n5 ενοχλητικές κατηγορίες ανθρώπων – People of the Net


Nikolnews: Πότε οι γυναίκες είναι καλύτερες στο κρεβάτι;\nΔεν χωρά αμφιβολία ότι η ανασφάλεια είναι κυρίως γυναικείο προνόμιο. Οι περισσότερες έχουν αμφιβολίες για το σώμα τους, για τα κιλά τους, για το αν ο σύντροφος τους τις\nαγαπά και τις υπολογίζει με άμεσες\nσυνέπειες στην ερωτική τους ζωή.\nΑναλυτικότερα έρευνα που έγινε σε γυναίκες που είχαν υποβληθεί σε αυξητική στήθους κατέληξε στο συμπέρασμα ότι το ασθενές φύλο, μετά τν επέμβαση, υποστήριζαν ότι απολάμβαναν καλύτερο σεξ με τον σύντροφό τους.\nΚαι αυτό γιατί όταν κάνουν κάτι για να βελτιώσουν τν εαυτό τους, λειτουργεί ως αφροδισιακό.\nΚόλαση η Τάμτα!


LINUS - Aquazone Portal\n-120 λίτρο, φυτεμένο, 2 σκαλάρια, 3 clown, 2 ξιφοφόρους platy, 2 γκουράμι έναν pterygoplichthys, και ένα apple snail.\n-60 λίτρο με 3 χρυσόψαρα, 1 oranda και τα άλλα 2 δεν θυμάμαι ονομασία (με μεγαλη διάφανη ουρά) και ένα σαλιγκάρι\n-50λιτρο, με 2 ανούμπιες και 1 μονομάχο, 5 αρλεκινάκια και 1 pterygoplichthys.\n-30 λίτρα, με 2 χελωνίτσες νερού\nαστακοι γλυκου νερου\nLINUS απάντησε στο θέμα του τονυ στην ενότητα Γενικά περί γλυκού νερού\nΛοιπόν ο αστακούλης μου, άλλαξε κέλυφος! Εμεινε εξαφανισμένος για καμιά 10αριά μέρες, χωμένος μέσα στην κρυψώνα του, και η μόνη κατανάλωση τροφής που έκανε, ήταν του παλιού κέλυφους. Εχθες έκανε ηρωική εμφάνιση και ήταν ένας κούκλος! Σα να μεγάλωσε κιόλας μου φάνηκε. Αρχισε ξανά να τρώει κανονικά και είναι ιδιαίτερα κινητικός!\nEγώ πάλι ενθουσιάστηκα βλέποντας έναν κόκκινο μικρούλη αστακό στο pet shop που πηγαίνω και επειδή φοβήθηκα με όλα αυτά που έχω διαβάσει να τον βάλω σε κάποιο από τα άλλα ενυδρεία, του ετοίμασα prive κατοικία σ΄ένα 30λιτρο ενυδρείο που είχα. Τον έβαλα χθες στο σπίτι του. Σήμερα μου φάνηκε να έχει προσαρμοστεί τελείως -χθες κρυβότανε συνέχεια μέσα στην κρυψώνα του- και τίμησε με ιδιαίτερο ενθουσιασμό την παστίλια του φαγητού του. Αψογο και αυτό το ενυδρειάκι, πάει, δε νομίζω ότι χωράει άλλο στο σπίτι!!\nLINUS απάντησε στο θέμα του LINUS στην ενότητα Καλώς ήρθατε\nΕυχαριστώ για το καλωσόρισμα. Συμφωνώ, είναι οριακά έως πολλά τα χρυσόψαρα. Ξεκίνησα όμως με αυτό το ενυδρείο και δυστυχώς δεν είχα κάνει σωστή μελέτη πριν αγοράσω τα ψαράκια. Ηταν και πιό μικρά -τα έχω σχεδόν 2 χρόνια τώρα- και ξεγελάγανε. Τώρα τα έχω αγαπήσει και θέλω να ελπίζω πως έχουν συνηθίσει κι αυτά στον χώρο.\nLINUS δημοσίευσε στο θέμα στην ενότητα Καλώς ήρθατε\nΓειά σας. Πολύ χάρηκα που σας ανακάλυψα, προ ολίγου και δεν αντιστάθηκα... γράφτηκα κι εγώ! Λοιπόν, με λένε Λίνα, μένω στην Αθήνα και μέχρι στιγμής (!) έχω 4 ενυδρεία. Ενα 120λιτρο φυτεμένο, με 2σκαλάρια, 2clown, 2gurami και έναν pterygoplichthys. Eνα 60 λιτρο με 3 χρυσόψαρα. Ενα 50λιτρο με τον μονομάχο μου, 5 αρλεκίνους κι ακόμα 1 pterygoplichthys. Και τέλος 1 30λιτρο με 2 χελωνίτσες! Αυτά!!